Odbojka/Izveštaji – CZBG portal\nZvezda ubedljiva protiv Spartaka\n2. aprila 2019. czbtv\nIzvor: OKCZ, zvanični sajt Odbojkaši Crvene zvezde ostvarili su ubedljivu pobedu nad Spartakom iz Subotice rezultatom 3:0, po setovima 25:22, 25:18, 25:19, u 10. kolu Mini lige BPŠ Superlige Srbije. Naši odbojkaši su i pre ovog meča obezbedili 2. mesto na tabeli pred početak plej-ofa, pa je Zvezdin trener Tomislav Kukanjac rešio da pruži šansu […]\nZvezda bolja od Mladog radnika\nIzvor: OKCZ, zvanični sajt Odbojkaši Crvene zvezde ostvarili su pobedu nad Mladim radnikom u Požarevcu rezultatom 0:3, po setovima 22:25, 24:26, 23:25, u 9. kolu Mini lige BPŠ Superlige Srbije. Iako su već obezbedili 2. mesto pred plej-of naši odbojkaši su odigrali maksimalno protiv ekipe koja se bori za plasman među četiri najbolje ekipe u […]\nPobeda Zvezde nakon preokreta\n24. marta 2019. czbtv\nIzvor: OKCZ, zvanični sajt Odbojkaši Crvene zvezde ostvarili su pobedu protiv Radničkog u Kragujevcu rezultatom 2:3, po setovima 25:23, 25:22, 23:25, 21:25, 12:15, u 8. kolu Mini lige BPŠ Superlige Srbije. Crveno-beli su loše započeli meč, gubili sa 2:0 u setovima, 16:12 u trećem setu, ali su uspeli da se vrate u igru, izjednače, a […]\nPoraz odbojkašica od Jedinstva\n16. marta 2019. czbtv\nIzvor: OKCZ, zvanični sajt Odbojkašice Crvene zvezde poražene su od Jedinstva u Staroj Pazovi rezultatom 3:1, po setovima 25:13, 16:25, 26:24, 25:22, u 7. kolu Mini lige BPŠ Superlige Srbije. Crveno-bele nisu uspele da se oporave od poraza u finalu Kupa Srbije, pa su doživele novi neuspeh u derbi meču Mini lige protiv lidera šampionata […]\nPosted in: Odbojka, Odbojka/Izveštaji, Odbojkašice, SDCZ\nZvezda slavila u derbiju protiv Vojvodine\nIzvor: OKCZ, zvanični sajt Odbojkaši Crvene zvezde ostvarili su trijumf u derbiju 7. kola Mini lige BPŠ Superlige Srbije nad Vojvodinom NS seme rezultatom 3:1, po setovima 25:22, 15:25, 25:19, 25:20. Osokoljeni pobedom u finalu Kupa Srbije i osvajanjem prvog pehara u sezoni, Zvezdini odbojkaši su odigrali još jedan sjajan meč i savladali aktuelnog šampiona […]\nOdbojkašice izgubile u finalu Kupa\n10. marta 2019. czbtv\nIzvor: OKCZ, zvanični sajt Odbojkašice Crvene zvezde izgubile su u finalu Kupa Srbije od Železničara u Lajkovcu rezultatom 3:0, po setovima 25:22, 25:19, 25:21. Naše odbojkašice su dosta nervozno ušle u meč, dosta su grešile što ih je na kraju koštalo trofeja koji je ponovo pripao prošlogišnjim pobednicama, ekipi Železničara. Crveno-bele su na početku meča […]\nZvezdini odbojkaši osvojili Kup\nIzvor: OKCZ, zvanični sajt Odbojkaši Crvene zvezde osvojili su 14. put nacionalni Kup pošto su u finalu u Lajkovcu savladali kragujevački Radnički sa 3:0, po setovima 25:18, 25:21, 25:20. Crveno-beli su prikazali sjajnu partiju i od početka do kraja utakmice su znali šta žele i nijednog momenta nisu dozvolili odbojkašima Radničkog da se vrate u […]\n4. marta 2019. czbtv\nIzvor: OKCZ, zvanični sajt Odbojkaši Crvene zvezde ostvarili su pobedu nad Jedinstvom u Staroj Pazovi rezultatom 0:3, po setovima 20:25, 21:25, 23:25 u 6. kolu Mini lige BPŠ Superlige Srbije. Polovinom prvog seta crveno-beli su vezali četiri poena i predvođeni Milutinom Nejićem došli do prednosti od pet poena (10:15). Blokom Nikole Petrovića, a potom i […]


Klima, energetika, saobraćaj – Smart kolektiv\nHome|Aktuelnosti|Klima, energetika, saobraćaj\nKristina Djuric2021-08-13T17:34:06+00:0011 августа, 2021|\nZapadni Balkan je jedan od delova evropskog kontinenta koji je najviše pogođen klimatskim promenama. Postizanje klimatske neutralnosti Evrope do 2050. godine podrazumeva uspostavljanje promena sa dalekosežnim efektom u čitavom regionu. Iskustvo Evropske unije na ovom polju može poslužiti kao odskočna daska za Zapadni Balkan u svojim naporima da se odupre klimatskim promenama i istovremeno smanji svoj uticaj na njihov razvoj.\nZelenom agendom za Zapadni Balkan predstavljen je niz smernica kojim se između ostalog tretira pitanje klimatskih promena, energetike i saobraćaja. Kada su ove teme u pitanju u pitanju, zemljama Zapadnog Balkana preporučuje se usklađivanje sopstvenog zakonodavstva sa zakonodavstvom Evropske unije. Takođe, na ovom prostoru potrebno je pripremiti i sprovesti dugoročnu klimatsku adaptaciju, ali i strategije za povećanje otpornosti i pri tome naročito voditi računa o zaštiti investicija od negativnih efekata klimatskih promena. Zemljama ovoga regiona generalno se preporučuje da istraže svoje mogućnosti u uključivanje u Evropsku šemu trgovanja emisijama štetnih gasova kao i da inistiraju na većem korišćenju zdravijih alternativa fosilnih goriva. Ove zemlje bi takođe trebalo da rade i na pristupu Evropskom klimatskom paktu i slede aktivnosti koje se u okviru njega preduzimaju. Takođe, za ove zemlje jedna od prioriteta bi trebalo da bude i razvijanje nacionalnih energetskih i klimatskih planova. Savetuje se i renoviranje javnih i privatnih zgrada u skladu sa principima energetske efikasnosti što bi od strane EU uskoro trebalo da bude podržano uključivanjem zemalja Zapadnog Balkana u Evropski talas obnove.\nKada je saobraćaj u pitanju, Zapadni Balkan se suočava sa veoma zastarelom infrastrukturom, nerazvijenom saobraćajnom mrežom usled nedovoljnih investicija i slabog održavanja, železnicom zavisnom od fosilnih goriva i još uvijek najvećim delom neelektrifikovanom, dotrajalom i nerazvijenom logistikom. Zelenom agendom snažno se preporučuje najprije reforma železnice kojom bi se definisali železnički koridori kao i strategija za povećanje kapaciteta. Savetuje se primena tehničkih standarda Evropske unije na sve oblike saobraćaja uz razvoj ekološki prihvatljivijih vidova transporta. Zemljama regiona se takođe preporučuju i razvoj i sprovođenje regionalnog akcionog plana za olakšavanje transporta na čemu bi one trebalo zajedno da rade naročito u delu koji se odnosi na granične prelaze. Pored toga, zemlje bi trebalo da sprovedu akcioni plan za bezbednost na putevima uz akcioni plan za puteve uključujući njihovo održavanje i uvođenje i unapređivanje inteligentnih saobraćajnih sistema.\n EU Emissions Trading System (EU ETS), https://ec.europa.eu/clima/policies/ets_en?cookies=disabled\n European Climate Pact, https://ec.europa.eu/clima/policies/eu-climate-action/pact_en?cookies=disabled\n A Renovation Wave for Europe, https://eur-lex.europa.eu/legal-content/EN/TXT/?qid=1603122220757&uri=CELEX:52020DC0662&cookies=disabled


Predsednica Narodne skupštine odredila Dan za glasanje Jedanaestog vanrednog zasedanja Narodne skupštine u 2009. godini\nPredsednica Narodne skupštine prof.dr Slavica Đukić-Dejanović obavestila je narodne poslanike da je odredila ponedeljak, 31. avgust 2009. godine, sa početkom u 12 časova, kao Dan za glasanje o svim tačkama dnevnog reda Jedanaestog vanrednog zasedanja Narodne skupštine u 2009. godini.\nSazvano Jedanaesto vanredno zasedanje Narodne skupštine Republike Srbije u 2009. godini\nPredsednica Narodne skupštine Republike Srbije prof. dr Slavica Đukić-Dejanović sazvala je, na Zahtev Vlade, Jedanaesto vanredno zasedanje Narodne skupštine Republike Srbije u 2009. godini za četvrtak, 16. jul sa početkom u 15,00 časova.\nUtorak, 7. jul 2009.\nSazvano Deseto vanredno zasedanje Narodne skupštine Republike Srbije u 2009.godini\nPonedeljak, 6. jul 2009.\nSazvano Deveto vanredno zasedanje Narodne skupštine Republike Srbije u 2009. godini\nPredsednica Narodne skupštine Republike Srbije prof. dr Slavica Đukić-Dejanović sazvala je, na zahtev 119 narodnih poslanika, Deveto vanredno zasedanje Narodne skupštine Republike Srbije u 2009. godini, za sredu, 8. jul 2009. godine, sa početkom u 10,00 časova.\nDelegacija Narodne skupštine razgovarala sa delegacijom tužilaštva Mađarske\nDelegacija Narodne skupštine, koju su činili potpredsednica Narodne skupštine Judita Popović i predsednici Administrativnog odbora i Odbora za pravosuđe i upravu Nenad Konstantinović i Boško Ristić razgovarala je u Domu Narodne skupštine sa Delegacijom tužilaštva Mađarske, koju je predvodio državni tužilac Republike Mađarske dr Tamaš Kovač (Tamas Kovacs).\nČlanovi Odbora za Kosovo i Metohiju razgovarali sa izvestiocem Političkog komiteta parlamentarne skupštine Saveta Evrope\nDelegacija Odbora za Kosovo i Metohiju, koju je predvodio predsednik Odbora Ljubomir Kragović, razgovarala je danas u Domu Narodne skupštine sa izvestiocem Političkog komiteta Parlamentarne skupštine Saveta Evrope za Kosovo i Metohiju Bjornom fon Sidovom.\nČetvrtak, 4. jun 2009.\nSazvano Osmo vanredno zasedanje Narodne skupštine Republike Srbije u 2009.godini\nPredsednica Narodne skupštine Republike Srbije prof. dr Slavica Đukić-Dejanović sazvala je, na zahtev Vlade Republike Srbije, Osmo vanredno zasedanje Narodne skupštine Republike Srbije u 2009. godini, za utorak, 9. jun 2009. godine, sa početkom u 11,00 časova.\nSazvano Sedmo vanredno zasedanje Narodne skupštine Republike Srbije u 2009.godini\nPredsednica Narodne skupštine Republike Srbije prof. dr Slavica Đukić-Dejanović sazvala je, na zahtev Vlade Republike Srbije, Sedmo vanredno zasedanje Narodne skupštine Republike Srbije u 2009. godini, za sredu, 3. jun 2009. godine, sa početkom u 15 časova.\nPredsednica Narodne skupštine Republike Srbije prof. dr Slavica Đukić-Dejanović odredila je utorak, 2. jun 2009. godine, sa početkom u 12 časova, kao Dan za odgovaranje na poslanička pitanja u vezi sa aktuelnom temom:“UPUĆIVANjE I UČEŠĆE PROFESIONALNIH PRIPADNIKA VOJSKE SRBIJE, OSOBLjA CIVILNE ZAŠTITE I ZAPOSLENIH U ORGANIMA UPRAVE VLADE REPUBLIKE SRBIJE U MIROVNE OPERACIJE I DRUGIM AKTIVNOSTIMA U INOSTRANSTVU”, koju je predložila Poslanička grupa Srpske radikalne stranke.\nPetak, 29. maj 2009.\nSazvano Šesto vanredno zasedanje Narodne skupštine Republike Srbije u 2009. godini


Vaučeri za domor 2018 - Prijavite Vaš smeštaj za VAUČERE!!!\nU narednoj godini gradjanima na raspolaganju 80.000 vaučera !!!\nTuristička agencija Sokoinfo poziva sve zainteresovane kategorisane stanodavce da se prijave radi slanja dokumentacije za šemu dodele vaučera u narednoj godini.\nU cilju podsticanja razvoja domaćeg turizma, Ministarstvo trgovine, turizma i telekomunikacija četvrtu godinu za redom je objavilo akciju za korišćenje besplatnih vaučera na teritoriji Republike Srbije. Gradjani će na raspolaganju imati 80.000 vaučera za subvencionisani odmor, u vrednosti od 5.000 dinara.\nPrijavljivanje gradjana za boravak od najmanje 5 noćenja počinje od 01. januara i trajaće sve do 15. oktobra naredne godine. Vaučeri se mogu iskoristiti najkasnije do 20. novembra. Preuzimanjem besplatnih vaučera za smeštaj u Srbiji gradjani dobijaju mogućnost da veoma povoljno obezbede sebi odmor i trenutke za pamćenje.\nPrijava zainteresovanih stanodavaca koji ispunjavaju sve potrebne uslove za realizaciju šeme dodele vaučera krenula je 19. decembra 2017. Ministarstvo će prvu listu objaviti 29. decembra i jednom nedeljno sa novopristiglim prijavama je ažurirati.\nOvim putem, turistička agencija Sokoinfo poziva sve zainteresovane kategorisane stanodavce da se prijave radi slanja dokumentacije za šemu dodele vaučera u narednoj godini.\nPrijavom svojih kategorisanih objekata naši stanodavci stiču pravo na potpuno besplatnu reklamu smeštaja na našem specijalizovanom i veoma posećenom sajtu za vaučere. (www.vaucerisrbja.com)\nPortal Vaučeri Srbija je proteklih godina beležio rekordne posete i veliki procenat zainteresovaih gostiju informiše se upravo prako ovog portala. Naša turistička agencija će vam pomoći da brže i lakše dodjete do svog cilja, to jest zadovoljnog gosta.\nZa sve informacije možete doći lično u agenciju svakog radnog dana od 08h-16h ili pozvati na brojeve telefona 064/31 222 22 ili 018/833 232.


Novi "protest sa jastucima" - Beograd - Dnevni list Danas\nPočetna » Beograd » Novi "protest sa jastucima"\nBuka iz kafića na dnevnom redu sledeće sednice Skupštine, najavio gradski menadžer\nNovi "protest sa jastucima"\n„Na prvoj sednici Skupštine grada u septembru biće doneta Odluka o zabrani puštanja muzike iz ugostiteljskih objekata u radijusu od 150 do 200 metara od stambenog objekta.\n1Piše: I. N. 14. avgusta 2016. 23.26\nTo će doneti više mira građanima“, najavio je gradski menadžer Goran Vesić.\nOn je dodao da sada u gradu važi odluka po kojoj ugostiteljski objekti koji se nalaze u stambenim zgradama mogu da rade radnim danima do 23, a vikendom do 24 sata.\n– Ubuduće, ta odluka će važiti i za one koji se nalaze u blizini stambenih zgrada, Na taj način ćemo naći meru kako da zaštitimo stanare od buke ali i da omogućimo ugostiteljskim objektima da normalno rade – rekao je Vesić i dodao da „postoje delovi grada gde građani ne mogu da žive od buke“, te da je zbog toga „nekoliko puta primio građane iz Cetinjske ulice kojima je obećao da će do septembra rešiti taj problem“.\nPrema njegovim rečima, to je samo prvi korak jer će se krenuti u izmenu zakona o vodama i zakona o buci i tako rešavati problem splavova. Vesič je istakao da će se usvojiti pravilnik koji će vrlo jasno definisati kakvu zaštitu od buke moraju da imaju oni objekti koji puštaju muziku čitavu noć.\nPredhodno, skupštine stanara Cetinjske, Zetske i Skadarske ulice i udruženje “Beograđani protiv noćne buke” najavili su za večeras novi, četvrti „protest sa jastucima“, kao simbolom oduzetog prava na san.\nStanari će se okupiti u ponedeljak ispred Cetinjske 15 u 19 časova, a kako su naglasili u saopštenju, u ulicu su se uselili novi klubovi, uprkos obećanjima nadležnih da će rešiti problem neregularnog rada noćnih klubova.\nU saopštenju je navedeno da „gradska uprava funkcioniše kao tajno društvo, prepravlja propise bez uvida građana, a javnost ne dobija tražene izveštaje o navodnim novim merama zaštite od buke, uprkos zakonskoj obavezi gradske uprave da ih objavljuje“.\nNove odluke gradskog parlamenta možda najavljuju početak rešavanja dugogodišnjeg problema buke, ali stanari Cetinjske i okolnih ulica još nisu dobili odgovor nadležnih institucija na koji način će biti rešeno pitanje bespravnih radova u okviru Pivnice.\nbuka, protest sa jastucima\n15. avgusta 2016. u 03.08\nUpravo slusam ovo cudo od zavijanja sto dolazi sa splavova, a prilicno sam daleko od istih – blok 22. Nije realno, ajde glasna muzika, ajde bas, ali zavijanje ljuuuudiiii…


Jovana Ignjatović, аутор са Toxic TV\nOvo je definitvno ono što se dugo čekalo. Atraktivna pevačica Barbara Bobak, odlučila je da svoju publiku obraduje novom pesmom i to ni manje, ni...\nPevač Nenad Knežević Knez uživa sa svojom izabranicom Tatjanom Tat već 10 godina. Njih dvoje upoznali su se mnogo ranije, tačnije pre 30 godina u...\nVoditeljka Jovana Jeremić najavljivala je program u svojoj emisiji koju vodi vikendom, a desila joj se jedna nezgoda. https://www.instagram.com/p/CdiMmjXo6O8/ Jovana se skockala od glave do pete,...\nPevačica Marija Mikić otkrila da u trudnoći mnogo spava jer je željna odmora i sna\nPevačica Marija Mikić koja pleni pozitivnom energijom gde god da se pojavi. Međutim, kao i svako živo biće i ona ima momente kada nije najveselija,...\nPevačica Nataša Bekvalac otišla je na odmor u Hrvatsku i oglasila se provokativnim fotkama sa plaže. Nata je sa svojom sestrom od tetke otišla na...\nPevačica Mia Borisavljević pre manje od godinu dana na svet je donela drugu ćerku, a sada je atraktivna pevačica dokazala da je brzo vratila...\nFolk diva Svetlana Seka Aleksić je pevala sinoć u Negotinu, a publici se nije video kraj. - "Dobro veče, Negotin! Srećna sam što imam ovako...\nJovana Tipšin otkrila da muškarce gleda sa visine i da plastičare još uvek ne posećuje\nNedavno se, posle kraće pauze, pevačica Jovana Tipšin u punom sjajnu vratila svom prepoznatljivom stilu. Mnogi kažu da su žene posle 40. godine otpisane sa...\nKija Kockar potkačila je bivšeg supruga Slobu Radanovića i poručila da treba da ga je sramota jer živi u Višnjičkoj banji. Poznato je da bivši...


Zvezdini klinci osvojili Trebinje\nMinulog vikenda je u Trebinju održan turnir u kojem su učestvovale Zvezdine generacije 2005. i 2006.\nObe ekipe su uspele da osvoje prvo mesto, i još jednom u najboljem svetlu prezentuju Crvenu zvezdu.\nGeneracija 2005. koju predvodi nekadašnji Zvezdin fudbaler Dalibor Škorić je u finalu turnira bila bolja od FK Sarajevo rezultatom 1:0. Jedini gol postigao je Jovan Mijatović, koji je ujedno i proglašen za najboljeg igrača turnira. Za najboljeg golmana turnira 2005 proglašen je naš golman Stefan Marinković.\n- Mislim da smo zasluženo osvojili turnir, Pokazali smo veliku želju ali i znanje dostojno renomea Crvene zvezde. Prvog dana smo imali fantastične usllove i teren, ali drugog dana turnira kiša je malo pokvarila ambijent i uslove za igru, ali to nam nije predstavljalo problem da se pokažemo u najboljem svetlu - rekao je trener generacije „2005“, Dalibor Škorić.\nGodinu dana mlađi dečaci takođe su, još ubedljivije, slavili u finalu turnira protiv FK Rad. Rezultat je na kraju glasio 4:0 za Crvenu zvezdu, i to zahvaljujući golovima Đorđevića i Prelevića (postigli po dva pogotka). Trener generacije „2006“ Marko Milić bio je veoma zadovoljan.\n- Na sedam utakmica koje smo odigrali, ostvarili smo gol razlika 27:0. Mislim da je to pokazatelj da smo zasluženo osvojili prvo mesto jer po igri nijedna ekipa nije pokazala više od nas. Organizacija turnira bila je na visokom nivou i veoma smo zadovoljni vikendom - bile su impresije Marka Milića.\nKoordinator baze Omladinske škole Crvene zvezde Dejan Arsov takođe je imao samo reči hvale.\n- Osvajanjem turnira u Trebinju u obe uzrasne kategorije dokazali smo da sve što smo radili u prethodnom periodu, sva uložena energija, znanje i pristup selekciji dečaka, metodologiji i odabiru načinu i principa rada - ima perspektivu. Već sada možemo reći da fudbalska škola Crvene zvezde izrasta u lidera u Srbiji, pa i šire - rekao je Arsov.\nAko svako putovanje počinje prvim korakom, onda su Zvezdini klinci zakoračili odlučno i hrabro. Ukoliko nastave putem kojim su krenuli, Crvena zvezda neće morati da strepi za budućnost.


Delegacija Vlade Srbije razgovarat će danas u Srebrenici sa načelnikom ove opštine Mladenom Grujičićem o dostignutom nivou realizacije projekata koje u toj lokalnoj zajednici finansira Srbija.\nSastanku delegacije Srbije, koju će predvoditi državni sekretar u Ministarstvu građevinarstva, saobraćaja i infrastrukture Srbije Imre Kern, prisustvovaće i projektanti, nadzorni organi i predstavnici izvođača radova na objektima koji se u ovom mjestu grade sredstvima Srbije.\nNakon sastanka, predviđenog u 10.30 sati u zgradi opštine, planirane su posjeta gradilištima i izjave za medije, saopšteno je iz kabineta načelnika opštine Srebrenica.\nBivši premijer, a sadašnji predsjednik Srbije Aleksandar Vučić je na investiciono-razvojnoj konferenciji u Srebrenici u novembru 2015. godine obećao pomoć ovoj opštini u iznosu od pet miliona eura.\nDva miliona su odmah uplaćena u opštinski budžet za njegovu sanaciju i izmirenje dugova koje je opština imala, a tri miliona su namijenjena za infrastrukturne projekte koji se realizuju ove godine.\nTim sredstvima finansira se izgradnja modernog objekta dječijeg obdaništa, rekonstrukcija i izgradnja više lokalnih i seoskih puteva, te rekonstrukcija glavne saobraćajnice kroz Srebrenicu i izgradnja trotoara na više dionica.\nOsim ovih, planirana je izgradnja jedne proizvodne hale i još nekoliko manjih projekata, o čemu će danas biti riječi.


Registar nacionalnog internet domena Srbije poklanja nove fontove Lingva RNIDS - Biznis i Finansije\nHome\tVestiIT i nauka\tRegistar nacionalnog internet domena Srbije poklanja nove fontove Lingva RNIDS\nPovodom 10 godišnjice od početka registracije ćiriličkog .srb domena, Fondacija „Registar nacionalnog internet domena Srbije“ (RNIDS) poklonila je još jedno pismo srpske ćirilice dizajnirano prevashodno za ekranski prikaz i upotrebu na internetu. Lingva RNIDS je serifno pismo sa četiri fonta koje, iako odlično izgleda na ekranu, podjednako dobro može da se koristi i za priređivanje štampanih materijala.\nOvo je treće pismo kreirano u saradnji sa organizacijom Tipometar koje RNIDS poklanja. Prethodno su poklonjena pisma Areal RNIDS i Orto RNIDS, takođe dostupna za preuzimanje na veb-sajtu rnids.srb.\nNa događaju je govorio Slavimir Stojanović Futro, vizuelni umetnik i dizajner čiji su radovi osvojili više od 300 nagrada širom sveta, koji je razmatrao pitanje ćirilice prilikom kreiranja identiteta. Pomenuo je da je kod dizajnera postojala generacijska barijera prema ćirilici, međutim da se rad sa ćirilicom danas više ne doživljava kao lanac oku nogu već prednost i bogatstvo. Govorio je o kreiranju vizuelnih identiteta za ustanove kulture kod kojih je važno da postoji i ćirilica i latinica, i o radu na vizuelnom identitetu Narodnog muzeja i Muzeja grada Beograda. Naglasio je da je ćirilica treće pismo EU, pismo koje ima svoju težinu, pismo čija je upotreba donekle zanemarena u dizajnerskim krugovima često zbog toga što su fontovi bili zanemareni. Konstatovao je da se situacija znatno popravila zahvaljujući fontovima koje je izrađivala organizacija\nTipometar i fontovima napravljenim zahvaljujući RNIDS-u, koji su pogodni za upotrebu i izgledaju odlično.\n„Orto RNIDS je slabserif, ima dokumentarnu, kaligrafsku i tehničku vrednost koja se uklapa u potrebu sajta da bude brz, pregledan i informativan“, konstatovao je Stefanović. U nastavku je dao zanimljiv pregled aplikacija (za dizajn, objave na društvenim mrežama, obradu teksta, izradu sajtova i sl) koje su „dobri“ đaci ćirilice, objasnio koje aplikacije pružaju podršku za ćirilicu i ćirilički kurziv i kakva podešavanja su potrebna da bi se koristile na takav način.\nZašto kompanije menjaju svoje ime?


Kontrolne vakcine sa Torlaka poslate u Mosku na analizu /VIDEO/ - NTV Arena\nKontrolne vakcine sa Torlaka poslate u Mosku na analizu /VIDEO/\nVakcine “sputnjik” sa Torlaka na kontroli u Moskvi, ako sve bude kako treba, krajem maja će otpočeti proizvodnja u Srbiji. O proizvodnji vakcina danas razgovarali predsjednik i premijerka Srbije sa predstavnicima zdravstvenih i drugih institucija koje učestvuju u borbi protiv koronavirusa. Krizni štab Srbije potvrdio povratak đaka u škole od ponedeljka.\nU prethodna dva dana specijalisti sa Torlaka, sa ruskim stručnjacima, napunili su 3.000 bočica komponente jedan i 3.000 bočica komponente dva. Od tog broja, po 1.100 bočica je poslato u Moskvu, na Institut Gamaleja, gdje će biti 21 dan, gdje će specijalisti donijeti odluku da li je Torlak spreman da otpočne proizvodnju ruske vakcine.\nEpidemijska situacija je bolja nego prije deset dana, a na današnjoj sjednici Kriznog štaba Srbije odlučeno je da se đaci od ponedjeljka vraćaju u školske klupe, i to stariji razredi osnovnih škola i srednjoškolci. Nema nikakvih promjena drugih mjera, ostaje kao i do sada, poručio je Kon.\nKao podrška turizmu izjednačena cijena pi-si-ar testa za građane Srbije i strance, sa 18.000 na 9.000. Donijeta odluka za Begoradski maraton u junu, da za takmičenje mogu krenuti pripreme.\nGrad Beograd organizovao je danas vakcinaciju gluvih i nagluvih osoba. Danas se vakcinišu 24 osobe koje na raspolaganju imaju sputnjik V, Sinofarmovu kao i Fajzerovu vakcinu.\nU Crnoj Gori bilježe pad broja novooboljelih.pad broja oboljelih, prema evidenciji nadležnih, u kovid bolnicama je smanjen broj hospitalizovanih. Iako se bilježi pad broj oboljelih, Institut za javno zdravlje je u aprilu registrovao 116 umrlih od korone. Vakcine protiv koronavirusa koje je Crna Gora nabavila od Kine, biće isporučene najkasnije do kraja aprila, saopšteno je iz Kineske ambasade.\nPad broja zaraženih i u Sloveniji, a maturanti su priritetna grupa za vakcinaciju.Slovenačka Vlada je u prioritetnu grupu za vakcinaciju uvrstila i maturante srednjih škola uz obrazloženje da bi se tako smirenije mogli pripremati za završne ispite.\nTags: crna gora, koronavirus, region, srbija, vakcina, vakcinacija\nPočetak perioda stabilizacije, ali i dalje potreban oprez /VIDEO/


U nedelju izbori u Mađarskoj - Svet - Dnevni list Danas\nPočetna » Svet » U nedelju izbori u Mađarskoj\nU nedelju izbori u Mađarskoj\n0Piše: Magločistač 06. aprila 2018. 11.14\n„Parlamentarni izbori u Mađarskoj 8. aprila ove godine predstavljaju značajan događaj u pogledu sudbonosnih pitanja mađarske nacije, zato na ovim izborima treba da glasaju i dvojni mađarski državljani u Vojvodini“ – poručio je Hajnal, a prenosi „Vojvodina danas“.\nHajnal je u izjavi za mađarsku televiziju M1 istakao da je za proteklih osam godina, za vreme vlade Fidesa, bilo jasno da „Mađarska ima nacionalno opredeljenu vladu koja pomaže mađarskim manjinskim zajednicama“.\n„Za proteklih osam godina pojavili su se programi za materijalnu podršku mađarskim manjinskim institucijama, što nam daje osnovu da na ovim izborima glasamo za kandidate sadašnje vladajuće stranke“, rekao je Hajnal, dodajući da su sada uz pomoć Vlade Mađarske u toku realizacija značajnih razvojnih investicija, „a sve ovo nas jača u osećanju identiteta i u sačuvanju maternjeg jezika“.\nOdbor UN za ljudska prava izrazio je juče (5. aprila) zabrinutost zbog poštovanja ljudskih prava u Mađarskoj, tri dana od parlamentarnih izbora u toj zemlji gde je favorit vladajuća stranka premijera Viktora Orbana.\n„Svaka suverena zemlja ima pravo da odredi sopstvenu politiku prema migrantima ali mora da poštuje postojeće međunarodne propise. Odbor je zabrinut zbog česte odluke određivanja pritvora i spore procedure za dobijanje azila“ – stav je odbora.\nPrema istraživanju, opoziciona koalicija socijalista čiji je kandidat za premijera Gergej Karačonj bi osvojila 13 odsto glasova, zatim sledi LMP sa osam procenata dok ultranacionalistička stranka Jobik ima sedam odsto podrške.\nPeter Marki-Zaj, novo političko lice, dobio je 57,5 odsto glasova u odnosu na 41,6 odsto koliko je sakupio Zoltan Hegeduš, gradonačelnik južnog grada Hodmezovašarhelj, uporišta vladajuće stranke.


Faktor | Ponosan sam na rad Vijeća ministara BiH\nObjavljeno: 04.09.2018. u 11:42\nDenis Zvizdić FOTO: ARHIV\nPredsjedavajući VM istakao da je većina ciljeva iz ekspozea realizirana\nPredsjedavajući Vijeća ministara Bosne i Hercegovine Denis Zvizdić kazao je danas u obraćanju zastupnicima Zastupničkog doma Parlamentarne skupštine BiH da je većina stvari koje je najavio da će uraditi u ekspozeu realizirana.\nOdgovarajući na pitanje zastupnika Socijaldemokratske partije (SDP) Saše Magazinovića, podsjetio je da je u njegovom ekspozeu bilo šest ili sedam strateških oblasti od kojih je prva bila vezana za deblokadu Evropskog puta.\nPodsjetio je Zvizdić i da je odgovoreno na Upitnik Evropske komisije, a u fazi je odgovaranje na dodatna pitanja s ciljem da BiH dobije kandidatski status, te su istovremeno uknjižene 33 lokacije perspektivne vojne imovine u cilju ispunjavanja Talinskih uvjeta za aktivaciju Akcijskog plana (MAP) za članstvo u NATO-u.\nBruto domaći proizvod (BDP) ranije je rastao, kazao je Zvizdić, od 0,89 do 1,1 posto jer nisu bile usvojene ključne četiri strategije zbog čega je BiH izgubila više od 400 miliona eura, a ovaj saziv Vijeća ministara usvojio je četiri strategije na koje se čekalo više od 10 godina.\nTakođer, dodao je, usvojena je Reformska agenda koja je realizirana 80 posto, svi ekonomski parametri su u porastu, pokrenute su nove investicije koje su prošle godine bile veće nego u posljednjih deset godina, a zabilježen je izuzetan porast broja turista.\n- Unaprijeđen je sektor kulture jer smo zatekli zatvoren Zemaljski muzej i nula sredstava u budžetu za sport i kulturu i sve smo to unaprijedili. Očuvana je stabilnost, postignut je uspjeh u borbi protiv terorizma i kriminala, skinuti smo sa sive liste MONEYVAL-a i FATF-a... Ponosan sam na rad Vijeća ministara BiH jer je većina ciljeva u potpunosti realizirana, ali treba nastaviti raditi u cilju jačanja političkog ambijenta jer uspostava Fonda za razvoj može donijeti poboljšanje životnog standarda - zaključio je Zvizdić.\nMagazinović je izrazio nezadovoljstvo ovakvim odgovorom jer predsjedavajući nije rekao šta se događa sa Zakonom o strateškim investitorima i osnivanjem Banke za obnovu i razvoj.\nI akter afere "Dva papka" će opstruirati rad Vijeća ministara BiH


VEOMA VAŽAN SASTANAK U PRIVREDNOJ KOMORI SRBIJE SA PREDSTAVNICIMA MINISTARSTVA POLJOPRIVREDE | Savez pčelarskih organizacija Srbije\nVEOMA VAŽAN SASTANAK U PRIVREDNOJ KOMORI SRBIJE SA PREDSTAVNICIMA MINISTARSTVA POLJOPRIVREDE\n2. marta 2010. godine u Privrednoj komori Srbije održan je veoma važan sastanak Grupacije za pčelarstvo čiji je član i SPOS, sa predstavnicima Ministarstva poljoprivrede, na kome su razmatrani predlozi četiri pravilnika vezanih za pčelarstvo koji će se po prvi put doneti, kao i predlog subvencija u pčelarstvu za 2010. godinu.\nSastanku su ispred Ministarstva poljoprivrede prisustvovali gospodin Nenad Terzić, šef Odseka za stočarstvo, i njegov saradnik gospodin Mirko Novaković.\nIspred SPOS-a, sastanku su prisustvovali predsednik SPOS-a Rodoljub Živadinović, zamenik predsednika SPOS-a Milutin Petrović i Koordinator za lokalnu problematiku pčelarskih organizacija Milenko Gićanov.\nGlavna tema razgovora bio je predlog četiri Pravilnika, čiju izradu je, da podsetimo, sredinom prošle godine, Ministarstvo poljoprivrede po prvi put u istoriji Srbije, poverilo Izvršnom odboru Saveza pčelarskih organizacija Srbije, na čemu se najsrdačnije zahvaljujemo Ministarstvu i gospodinu Nenadu Terziću lično. To je sigurno najveći napredak koji je SPOS postigao u poslednje dve godine u saradnji sa Ministarstvom. Dokazali smo našu dobru nameru da se zakonodavstvo reši na primenljiv i praktičan način, kako bi se pčelarstvo nesmetano razvijalo, što je očigledno prihvaćeno od strane Odseka za stočarstvo koji vodi pčelarstvo. Pokazalo se da je to odličan put za dobijanje rešenja u potpunosti usklađenim sa praksom i stanjem na terenu. Ministarstvo je sva četiri pravilnika, nakon dobijanja od SPOS-a stručno obradilo, prihvatilo ogromnu većinu ponuđenih rešenja i ponudilo zvanične nacrte pravilnika koji su razmatrani na ovom sastanku. To su sledeći pravilnici:\n4) Pravilnik o kvalitetu meda i drugih pčelinjih proizvoda\nPredstoji još jedan sastanak SPOS-a sa stručnjacima Ministarstva i naučnim radnicima gde će biti razmotrene sve sugestije date na ovom sastanku, nakon čega će uslediti procedura donošenja ovih pravilnika.\nŠto se tiče subvencija za pčelarstvo, iako je o tome i ranije razgovarano, na sastanku je po prvi put u javnost iznet predlog subvencija za ovu godinu. Gospodin Nenad Terzić je saopštio da je Uredba u završnoj fazi. Naime, pošto Uprava za veterinu još uvek nije počela sa sprovođenjem pravilnika o obeležavanju košnica, a čak i da počne, taj posao bi trajao najmanje godinu dana, i pošto je to uslov za dobijanje subvencija po košnici, predloženo je da se ne dozvoli da i ove godine ne budu iskorišćena sredstva namenjena subvencijama za pčelarstvo u visini od 20 miliona dinara, tako što će se subvencije odrediti za one namene koje mogu da iskoriste svi zainteresovani pčelari, dok se uvođenje subvencija po košnici ipak mora odložiti za narednu godinu.\nS obzirom na znatna uginuća pčela u proteklih par godina, a s obzirom na to da je med veoma perspektivan izvozni proizvod Srbije, Ministarstvo će subvencijama podržati dve mere za uvećanje broja pčelinjih društava. Prva mera je subvencija u visini od 3.000 dinara za nabavku roja na 5 ramova. Kako saznajemo, rojevе mora da prati račun izdat od pravnog lica, a matica u njima neće morati da bude selekcionisana. Druga mera je subvencija po selekcionisanoj matici u iznosu od 700 dinara, što praktično znači da će se matice moći da nabave skoro besplatno, po simboličnoj ceni od oko 70-100 dinara, jer će subvencija pokriti oko 90% trenutne cene.\nZahvaljujemo se ministru poljoprivrede dr Saši Draginu, kao i šefu Odseku za stočarstvo gospodinu Nenadu Terziću, na izuzetnom razumevanju naših problema, što ove godine neće dozvoliti da planirana sredstva za subvencije ne budu realizovana, iako posao obeležavanja pčelinjaka nije ni započet. Zahvaljujemo se i svim građanima Srbije koji su potpisali Peticiju SPOS-a, koja je očigledno dala rezultate, a nadamo se da će ih u narednom periodu tek dati po pitanju usklađivanja svih preostalih propisa sa propisima Evropske Unije.\nPosebnu zahvalnost dugujemo Privrednoj komori Srbije na gostoprimstvu i okupljanju svih relevantnih faktora u pčelarstvu, kao i rukovodiocima Grupacije za pčelarstvo pri Privrednoj komori Srbije. Svi prisutni su ocenili ovaj sastanak kao izuzetno uspešan, i prvi sastanak Grupacije u poslednje dve godine na kome nije bilo nikakvih nesuglasica, već su svi bili okrenuti ka najvažnijem cilju, a to je donošenje adekvatnih i primenljivih propisa u oblasti pčelarstva, usklađenih sa trendovima i zakonskom regulativom u Evropskoj Uniji.\n< PČELARSKI SAJAM U CELJU\nDODAVANJE I ZAMENA MATICA >


Sastanak "Normandijskog formata" u Parizu\nTakođe su potvrdili da Sporazum iz Minska ostaje osnova za rad u ovom formatu.\nIz Jelisejske palate su se obratili javnosti saopštenjem u kome se ističe da su se savetnici šefova država i vlada ovih zemalja, uz učešće predstavnika ministarstava spoljnih poslova saglasili da ostaju posvećeni ublažavanju trenutnih nesuglasica u budućem radu.\nIstaknuto je i da potpuno podržavaju mere jačanja primirja iz jula 2020, bez obzira na razlike oko drugih pitanja u vezi sa primenom sporazuma iz Minska. Učesnici pariskog sastanka su razgovarali i o značaju Trilateralne kontakt grupe i njenih radnih grupa da bi se, kako se ističe, intezivirale aktivnosti za brz napredak u primeni sporazuma iz Minska. Dogovorili su se da se ponovo sastanu u Berlinu za dve nedelje.\nrat u Ukrajini najnovije vesti Rusija i Ukrajina rat Ukrajina vesti Rusija Ukrajina Francuska


Linta: Antisrpska presuda da se slomi kičma sprskom narodu – Borba\nPredsjednik Odbora za dijasporu i Srbe u regionu Skupštine Srbije Miodrag Linta najoštrije osuđuje sramnu i skandaloznu odluku Višeg suda u Podgorici kojom su osuđeni lideri srpskog naroda u Crnoj Gori i opozicionog Demokratskog fronta Andrija Mandić i Milan Knežević i ostali optuženi u montiranom političkom procesu poznatom kao “državni udar”.\n“U pitanju je antisrpska presuda s ciljem da režim Mila Đukanovića slomi kičmu srpskom narodu u Crnoj Gori. To potvrđuje, između ostalog, i činjenica da optužnicom za tzv. državni udar nije bio obuhvaćen još jedan od lidera Demokratskog fronta Nebojša Medojević i to samo iz razloga jer se nacionalno izjašnjava kao Crnogorac, kaže on.\nLinta ističe da navedena sramna i skandalozna presuda Mandiću, Kneževiću i ostalim optuženim predstavlja jedan u nizu dokaza da su crnogorsko pravosuđe i ostale institucije u Crnoj Gori obični pioni u rukama Mile Đukanovića i njemu odanih ljudi.\n“Svima je jasno da Viši sud u Podgorici nije obezbedio materijalne dokaze i činjenice da je tobože postajala kriminalna organizaicja i da je cilj bio nasilna smjena vlasti 2016. godine. Tragična je činjenica da su u montiranom procesu zatvorskim kaznama kažnjeni Andrija Mandić i Milan Knežević samo iz razloga jer se političkim sredstvima dosljedno i uporno bore da se u Crnoj Gori poštuju nacionalna prava srpskog naroda, da Crna Gora poštuje evropske vrijednosti i da se krupne političke odluke donose putem referenduma”, poručio je on.


Savjet provjerava učešće policije u rušenju objekta u Ulcinju - BIGportal.ba\n11 Juna, 2020 11 Juna, 2020 0100\nSavjet za građansku kontrolu rada policije pozvao je direktora policije Veselina Veljovića da saopšti detaljnije informacije o postupanju policijskih službenika tokom rušenja nelegalno građenog objekta u ulcinjskom naselju Zoganje.\nPrema saznanjima Savjeta, a koja prenosi RTCG, policijski službenici u Ulcinju asistirali su pri rušenju nelegalno izgrađenog objekta u blizini crkve Svetog Vasilija Ostroškog što je izazvalo pažnju javnosti.\nSavjet je zatražio da se proveri da li je zahtev za pružanje asistencije podnijet u skladu sa zakonom.\n“Koji su razlozi i za angažovanje protivterorističke jedinice i da li su ispoštovane predviđene procedure angažovanja jedinica Sektora specijalne policije”, pitaju u Savjetu za građansku kontrolu rada policije.\nSavjet inače podržava Upravu policije u zakonitom i efikasnom izvršavanju odluka državnih organa i drugih ovlašćenih subjekata.\nSekretarijat za održivi razvoj naveo je na svom Tviter nalogu da je u Zoganju u Ulcinju počelo rušenje nelegalno građenog objekta od više stotina kvadratnih metara, koji je narušavao ambijentalnu cjelinu Crkve Svetog Vasilija Ostroškog iz 18. veka i predstavljao eklatantnu devastaciju prostora.


Sremska Mitrovica – U organizaciji Udruzenje bubrežnih invalida grada Sremska Mitrovica danas je u prostorijama Muzeja Srema obeležen Svetski dan bubrega.\nU prisusutvu predsednika, saradnika i članova ovog udruženja Svetski dan bubrega je obeležen promocijom zdravog bubrega ali i predavanjima o bolesti bubrega.\nVladimir Srbljanin, predsednik Udruženje bubrežnih invalida grada Sremska Mitrovica je rekao da mitrovačko udruženje trenutno broji oko 70 članova, koji se svakodnevno, kroz raznovrsne aktivnosti, zajedno bore protiv bolesti bubrega.\nUz saradnju sa lokalnom samoupravom, koju je Srbljanin ocenio kao odličnu, i finansijsku pomoć donatora, ovo udruženje uspeva da za svoje članove organizuje razne radionice, predavanja, sportske aktivnosti, putovanja i posete kulturnim ustanovama.\nDoktorka Ana Cvetinčanin, šef hemodijalize u Sremskoj Mitrovici je, ističući važnost postojanja ovakvog udruženja, ukazala i na probleme sa kojima se pacijenti svakodnevno susreću.\n„Kada dođe do otkazivanja bubrega, postoje dva rešenja, prvo je lečenje zamenom funkcije bubrega raznim vrstama dijalize a drugo je transplantacija. Na ovaj način se pacijentu može produžiti život, ali je isto tako važno da se svakodnevno održava i kvalitet života“, rekla je Cvetičanin, koja je dodala da se upravo kroz različite aktivnosti koje Udruženje bubrežnih invalida grada Sremska Mitrovica sprovodi u radu sa svojim članovima može poboljšavati kvalitet života pacijenata kojima su oboleli ili odstranjeni bubrezi.\nOsumnjičen za nasilje\nIsplata dugovanja poljoprivrednicima


B92 - Izbori 2012 - Ljajić ipak ulazi u vladu\nčetvrtak 19.07.2012 | 11:00 -> 18:06\nBeograd -- Lider SDPS Rasim Ljajić potvrdio da će biti potpredsednik i ministar u novoj vladi Srbije, uprkos stavu DS. Ministar u vladi biće i lider SDA Sulejman Ugljanin.\nLjajić će biti ministar za unutrašnju i spoljnu trgovinu, telekomunikacije i informaciono društvo, a Ugljanin za održivi razvoj nedovoljno razvijenih područja.\nOdluku o ulasku SDPS u vladu Predsedništvo te stranke donelo je jednoglasno, uprkos protivljenju dosadašnjeg partnera DS-a.\nDS: Nismo ni odlučivali o SDPS\nDemokratska stranka tvrdi da nije odlučivala o ulasku SDPS u novu Vladu Srbije. "SDPS je samostalna stranka sa svojim poslaničkim klubom koja samostalno donosi odluke o svojoj budućnosti, a posao organa DS nije ni da sprečava ni da blagosilja odluke drugih stranaka", navodi se u saopštenju DS.\n"Ovo je bila jedna od najtežih odluka koju sam doneo zajedno sa kolegama u stranci. Svestan sam da je ona moralno diskutabilna i zato imam gorak ukus u ustima, ali mi smo birali izmedju opstanka i nestanka SDPS", rekao je Ljajić na konferenciji za novinare posle sednice Predsedništva stranke.\nPredsedništvo DS, na čijoj je listi Ljajić učestvovao na izborima, juče je donelo odluku da ne podrži Ljajićev ulazak u vladu, ali su kasnije precizirali da to nije odluka DS-a, već individualna odluka Ljajića.\nRasim Ljajić je na konferenciji za novinare rekao da je sa DS hteo da ostane korektan partner zbog dugogodišnje saradnje, i da je spreman da i dalje sarađuje.\n"Bilo je takvih reči u stilu "kako ga nije stid da traži saglasnost za izdaju" i drugi niz epiteta, ali ja ne zameram, nije to prelomilo, ja se ne rukovodim emocijama", kaže Ljajić.\nLjajić je juče rekao da je dobio i konačnu ponudu mandatara za sastav nove vlade Ivice Dačića i v.d. predsednika SNS Aleksandra Vučića da u novoj vladi bude potpredsednik i ministar za ekonomske odnose sa inostranstvom, trgovinu, turizam i telekomunikacije.


CRTA :Zbog epidemiološke situacije Crta neće posmatrati ponovljene izbore 1. jula - CRTA\nAktuelnosti Saopštenja Vesti Vesti 2020 / 30.06.2020.\nPosmatračka misija Crte donela je odluku da zbog trenutne epidemiološke situacije ne posmatra ponavljanje glasanja na 234 biračka mesta.\nS obzirom da kao posmatračka misija imamo odgovornost prema velikom broju građana, članova naše građanske posmatračke misije, koji bi trebalo da budu raspoređeni po biračkim mestima a imajući u vidu porast broja zaraženih koji se evidentira poslednjih dana, doneli smo odluku da naši posmatrači ne prate ponavljanje izbora 1. jula.\nPosmatračka misije Crte je juče uputila poziv Vladi Republike Srbije, Kriznom štabu za borbu protiv virusa Covid 19 i Republičkoj izbornoj komisiji da se hitno i nedvosmisleno izjasne o uslovima za održavanje ponovljenih izbora 1. jula 2020. godine ali odgovor institucija nije stigao.\nIako je mala verovatnoća da se na ponovljenim izborima promene preliminarni rezultati, Crta je planirala da kao i prethodnih godina posmatra i ove izbore na 234 biračka mesta. Međutim, uzimajući u obzir trenutnu epidemiološku situaciju, kao i činjenicu da od nadležnih institucija nismo dobili nedvosmislenu potvrdu da je okruženje bezbedno za održavanje izbora, bili smo primorani da odustanemo od posmatranja.


Klingendejl i CEP: Bez vladavine prava nemoguće bolje ekonomsko stanje\nBeta 14. oktobra 2020. 11:50\nZemlje Zapadnog Balkan treba da iskoriste sredstva iz Ekonomskog i investicionog plana da ispune kriterijume za ulazak u EU – da unaprede vladavinu prava, javnu upravu, demokratske institucije i pravosudje, privredne reforme, složili su se učesnici panela u organizaciji holandskog instituta Klingendejl i beogradskog Centra za evropske politike (CEP).\nEkonomskim i investicionim planom za Zapadni Balkan EU je namenila do devet milijardi evra za dugoročni ekonomski oporavak i regionalne ekonomske integracije.\nTu sumu EU, odnosno Evropski parlament, treba da odobri u okviru narednog EU budžeta za period 2021-2027.\nPlanom su utvrdjene ključne oblasti za projekte i investicije na Zapadnom Balkanu – stvaranje održivih transportnih i energetskih mreža, ekološka i digitalna obnova, jačanje konkurentske sposobnosti privatnog sektora, podrška zdravstvu, obrazovnom sistemu i socijalnoj zaštiti.\nAlan Džons iz Generalnog direktorata za susedstvo i pregovore o proširenju Evropske komisije (DG NEAR) rekao je 13. oktobra na panelu da je EU donela taj plan jer je prepoznala potrebu za podrškom i ubrzanjem „ekonomske konvergencije“ EU i zemalja Zapadnog Balkana.\nPrema njegovim rečima, EU želi da poveća konkurentnost, podrži zelenu i digitalnu ekonomiju, oslobodi ekonomski potencijal regiona, poveća obim ekonomske saradnje medju zemljama regiona i podstakne reforme.\n„Medjutim, vladavina prava je neophodan uslov, i ako dodje do nazadovanja, stagnacije ili nedovoljnog napretka, moraćemo da pronadjemo način za rešavanje tog problema“, rekao je Džons.\nOn je rekao da je region postigao veliki napredak kada je u pitanju post-konfliktna tranzicija ali da treba da se radi i na političkim i na ekonomskim kriterijumima.\n„Zapadni Balkan je još uvek daleko od toga da može da izdrži pritisak tržišne ekonomije EU“, rekao je Džons.\nProgramska direktorka CEP Milena Lazarević kazala je da će garantni fond, kojim će biti obezbedjen Ekonomski i investicioni plan, imati dodatnu vrednost, posebno imajući u vidu da je ekonomska pomoć u poslednje vreme često dolazila iz delova sveta koji „nisu najdemokratskiji“, sa često prikrivenim uslovima.\nSimonida Kacarska iz makedonskog Evropskog političkog instituta (EPI) rekla je da se Planom EU pokazuje „ljudsko lice“ procesa pristupanja i da ima za cilj da blagodeti pristupanja EU budu opipljivije ljudima.\n„Želja EU je da radi na izgradnji budućih država članica EU, i to pokazuje ovim planom“, rekla je ona.\nDjerdji Vurmo iz albanskog Instituta za demokratiju i medijaciju (IDM) rekao je da su za Plan „urgirale mnoge organizacije civilnog društva i druge zainteresovane strane, imajući u vidu sve veće pritiske koje dolaze zbog prisustva drugih aktera i država u regionu, poput Kine i Rusije“.\nVouter Zvers iz Klingendejla je upozorio da neki scenariji predvidjaju da će Zapadnom Balkanu biti potrebno „200 godina da se približi EU u ekonomskom smislu“ i zapitao se da li će Plan EU za region biti dovoljan.


VIDEO - Đukanović: Svijet u nikad ozbiljnijoj krizi, moramo biti u stanju da razumijemo poruke ruske agresije i odlučno odgovoriti na posljedice\nMi u Crnoj Gori čvrsto stojimo na stanovištu da važnost evropske integracije najbolje razumiju naši najbliži susjedi koji su već ostvarili svoje evropske ambicije, kazao je predsjednik Crne Gore Milo Đukanović.\nTizer: Mi u Crnoj Gori čvrsto stojimo na stanovištu da važnost evropske integracije najbolje razumiju naši najbliži susjedi koji su već ostvarili svoje evropske ambicije, kazao je predsjednik Crne Gore Milo Đukanović.\n10.06.2022 - 17:54 | Jovana Lasica\n"Zbog toga smatramo da su formati regionalne saradnje poput SEECP, iz razloga što uključuju i članice EU, važna platforma za diskusiju i slanje snažnih poruka o neophodnosi završetka procesa evropskog ujedinjenja i o integraciji kao geostrateškoj investiciji u evropski mir i stabilnost", rekao je u Đukanović u Solunu na Samitu šefova država i vlada Procesa saradnje u jugoistočnoj Evropi (SEECP).\nOn je naveo i da nijedna od zemalja Zapadnog Balkana nije ostvarila evropski cilj.\nNaglasio je da je ono što je sigurno da će Crna Gora kao sljedeća predsjedavajuća Procesom saradnje nastaviti da potvrđuje svoju ulogu u regionu kao važnog činioca i nepokolebljivog promotera evropskih i euroatlantskih vrijednosti, aktera koji doprinosi stabilnosti regiona i učvršćivanju regionalnih veza. Uvjeren, kako je istakao, da će Crna Gora kao naredna predsjedavajuća nastaviti da u kontinuitetu doprinosi realizaciji svih započetih aktivnosti koje imaju za cilj demokratiju, mir i ekonomski prosperitet jugoistoka Evrope.\nĐukanović je čestito Grčkoj na uspješnom jednogodišnjem predsjedavanju ovim važnim regionalnim mehanizmom.\n“Današnji dolazak u Solun vraća sjećanja gotovo dvije decenije unazad. Na 2003. godinu, kada smo u ovom istog gradu dobili nedvosmislenu podršku evropskoj perspektivi za zemlje Zapadnog Balkana i poslali jasnu poruku da je budućnost Balkana u Evropskoj uniji. Do danas, nažalost, nijedna od zemalja Zapadnog Balkana nije ostvarila evropski cilj. Evropa i svijet su u nikad ozbiljnijoj krizi, a perspektiva članstva za mnoge od nas za ovim stolom je i dalje teško dokučiva”, kazao je on.\nZato vjeruje, dodao je, da je sada krajnji momenat za odlučnu akciju.\n“Nestabilan jugoistok Evrope i naročito kontinuirana nestabilnost Zapadnog Balkana, nijesu u interesu mirne, prosperitetne i globalno konkurentne Evrope. Rat u Ukrajini je stvorio novi momentum za promišljanje i novo vrednovanje naših politika. Pitanje privrženosti evropskim vrijednostima i pitanje bezbjednosti i stabilnosti je ključno pitanje ovog regiona, posebno u kontekstu ozbiljnih i kontinuirano štetnih izazova kojima je dio regiona neprestano izložen. Mi kao Evropljani moramo biti u stanju da razumijemo poruke ruske agresije i rata u Ukrajini, i da odlučno odgovorimo na posljedice, od kojih mnoge nisu samo produkt aktuelne krize. Vjerujem da ćemo na ove teme moći više govoriti tokom večere”, rekao je Đukanović.\nPrema njegovim riječima, kada je u pitanju predstojeće predsjedavanje Crne Gore, želi veoma kratko da informiše da smo definisali prioritetne oblasti predsjedavanja koje će biti usmjerene na jačanje bezbjednosne saradnje, zaštitu ljudskih prava, vladavinu prava i osnaživanje demokratskih institucija, unapređenje ekonomske saradnje i infrastrukturne povezanosti i integracija sa regionalnim i EU tržištima, i zelenu tranziciju.\n“Takođe, aktivnosti u okviru predsjedavanja će biti dalje ublažavanje i prevazilaženje zdravstvenih, ekonomskih i drugih posljedica pandemije COVID-19. Imajući u vidu značaj podrške učesnica SEECP-a koje su članice EU, posebno u dijelu prenosa najboljih praksi i iskustava u reformskim procesima na integracionom putu, jedna od prioritetnih oblasti tokom predsjedavanja biće evropska integracija država aspiranata iz regiona jugoistočne Evrope”, zaključio je on.\nKasnije večeras, predsjednik će biti gost na večeri koju za šefove država priređuje predsjednik grčke vlade.\nTagovi: Milo Đukanović, Rusija, agresija, Solun


(VIDEO - FOTO) Ozvaničena saradnja opštine Apatin sa partnerima iz Mađarske - www.025.rs\nwww.025.rs / APATIN / DRUŠTVO / (VIDEO – FOTO) Ozvaničena saradnja opštine Apatin sa partnerima iz Mađarske\nDelegacija opštine Šoltvadkert predvođena gradonačelnikom, Ferencom Lehockim, boravila je juče u Apatinu. Predstavnici dve lokalne samouprave potpisali su tom prilikom Memorandum o saradnji, kojim se otvara put za projekte u oblastima poput privrede, ruralnog razvoja, zaštite životne sredine i turizma, a takođe se predviđa i zajedničko učešće u prekograničnim projektima Evropske unije. “Srećni smo što možemo da prenesemo iskustva i znanja koja smo mi u stekli u Evropskoj uniji, posebno u oblasti razvoja turizma i poljoprivrede. Pored toga tražimo i druga polja za saradnju. Spremni smo i za zajedničko konkurisanje kod raznih fondova, posebno onih iz EU”, rekao je gradonačelnik Lehocki. On je takođe dodao da je dogovoreno da u toku godine delegacija privrednika i poljoprivrednih proizvođača iz Apatina poseti Šoltvadkert i da vide rezultate postignute uz pomoć EU fondova, te da se upoznaju sa načinima kako najbolje iskoristiti te prilike.\n“Ova poseta je izuzetno značajna za nas, jer možemo da učimo od uspešnih opština. Šoltvadkert ima oko 8 hiljada stanovnika, ali više od 1800 registrovanih preduzetnika i preko 100 organizacija civilnog društva. Cilj nam je da naši preduzetnici i poljoprivrednici odu i vide iskustva na osnovu kojih mogu pomoći razvoj apatinske opštine, a to će grad svakako podržati. Za nas je recimo zanimljivo što naši partneri u blizini svog mesta imaju jezero, koje je u odnosu na naše potencijale relativno malo, ali su našli način da ga maksimalno iskoriste, te po sezoni prodaju i do 100 hiljada ulaznica. To treba da naučimo od njih”, objašnjava Dubravka Korać, zamenica predsednika apatinske opštine.\nTags: Dubravka Korać, opština apatin, Soltvadkert Mađarska\nPostavljanje odbojne ograde i vertikalne signalizacije


ПОЉСКА СХВАТИЛА: Ево како треба са Русијом…\nPOLJSKA SHVATILA: Evo kako treba sa Rusijom…\nIzjave koje dolaze iz kabineta poljskog predsednika Andžeja Dude, govore da se ne isplati imati loše odnose sa Rusijom, a Varšava ne želi da bude žrtva antagonizma između Rusije i Zapada. Ona nikada neće insistirati na antagonizmu, jer može postati žrtva tog antagonizma, što ruski eksperti ne smatraju nagoveštajem otopljavanja odnosa.\nEkspert Međunarodnog instituta za humanitarne i političke studije Vladimir Bruter smatra da niko iz poljske administracije ne može odgovoriti na pitanje šta raditi i kako poboljšati odnose sa Rusijom, iako su svesni štetnosti ovakvih odnosa.\n„Posle šest godina na vlasti partije ’Pravo i pravda‘ Poljaci su shvatili da nije dobro imati loše odnose sa Rusijom. Problem se svodi na to što poljsko rukovodstvo nema formulu za poboljšanje odnosa i smatra da celokupno poboljšanje odnosa treba da se odvija na račun Rusije, a osim toga podržavaju razmeštanje NATO infrastrukture i američkih vojnih jedinica u blizini ruskih granica i misle da to neće doprineti pogoršanju odnosa, iako odlično znaju da hoće“, rekao je Bruter.\nLoši odnosi sa Rusijom nisu od koristi Poljskoj\nEksperti smatraju da su u Poljskoj svesni da će dalji pritisak i demonizacija Rusije dovesti do pogoršanja odnosa, što nije profitabilno niti pogodno za Poljsku, jer su SAD daleko i nikada neće postati važan trgovinski partner Poljske. S druge strane pre ili kasnije i ruska vojna infrastruktura može biti razmeštena u blizini poljskih granica, što može predstavljati ozbiljnu pretnju Varšavi.\nSvakako ne treba zaboraviti da je Rusija jedan od najvažnijih spoljnotrgovinskih partnera Poljske, jer gotovo 80 odsto ruskog izvoza u Poljsku odlazi na energente. Kada je reč o poljskom izvozu, Rusija se nalazi na petom mestu najvažnijih trgovinskih partnera, a Poljska čak nije ni među deset najvažnijih partnera Rusije.\nOvo je i rezultat činjenice da Moskva preferira saradnju sa zemljama koje raspolažu krupnim kapitalom i mogu da investiraju u rusku industriju, poljoprivredu i usluge. Iz perspektive ruskih ekonomskih interesa, Poljska spada u treću grupu zemalja, gde se nalaze zemlje-članice Zajednice nezavisnih država i bivšeg Saveta za uzajamnu ekonomsku pomoć. Prvu i najvažniju grupu u ekonomskom smislu za Rusiju čine Kina i zapadne zemlje, a drugu po značaju Japan, Južna Koreja i Turska.\nViktor Mizin, politikolog i diplomata ističe da se ovakve reakcije iz Poljske ne mogu tumačiti kao posledica pritiska Francuske ili nesigurnost zbog uspostavljanja dobre saradnje u oblasti energetike između Rusije i Nemačke. Prema njegovim rečima, beskorisno je vršiti pritisak na Poljsku, poznajući njen nacionalni karakter. Ekspert objašnjava da je Poljska prilično aktivan igrač na evropskoj sceni, što je pokazao i slučaj sa ukrajinskom krizom, kada su Poljaci dovodili ukrajinske predstavnike u Evropski parlament i Komisiju i vršili pritisak na NATO da razmesti dodatne vojne kontingente i baze na Poljskoj teritoriji.\nNegativni efekti antiruskih sankcija\n„Ne mislim da je reč o pritisku, već da takve tendencije odavno postoje, jer u ekonomskom smislu Poljska, kao i EU, snosi negativne efekte sankcija. Antagonizam je stalno prisutan, a postoji i određeni stepen šizofrenije, s jedne strane da Rusiju treba obuzdavati, a s druge strane shvataju da bez Rusije nije moguće ništa uraditi i da je neophodan dijalog“, objašnjava Mizin.\nPosle uvođenja sankcija od strane EU i ruskih kontramera, trgovinska razmena između Poljske i Rusije se značajno smanjila. Ipak od 2016. godine zabeležen je određeni napredak. Prema podacima Ruske federalne carinske službe, od januara do septembra 2018. godine trgovina između Rusije i Poljske je iznosila 15,8 milijardi dolara, pri čemu je ruski izvoz bio u visini od oko 12 milijardi dolara, a uvoz iz Poljske oko 3,8 milijardi dolara. Ako ove podatke uporedimo sa onim iz 2017. godine, možemo zaključiti da je trgovinska razmena porasla za 36 procenata.\nKada je reč o strukturi Poljskog izvoza u Rusiju, osnovu izvoza čine mašine i transportna oprema na koje odlazi oko 38 procenata poljskog izvoza, 20 procenata otpada na polufabrikante, 12 procenata na industrijske proizvode, a svega 10 procenata na poljoprivredne. Od ruskih kontramera, najveću štetu je imao poljoprivredni sektor u Poljskoj, jer se oko 50 procenata poljskih poljoprivrednih proizvoda prodavalo na ruskom tržištu, dok je uspešno nastavljen izvoz električne i transportne opreme.\nMizin objašnjava da bez obzira na važnost Rusije za Poljsku u ekonomskom smislu, uzajamni odnosi su složeni pre svega zbog istorijskih okolnosti koje su prepletale sudbine ove dve zemlje. Poljska je prilično podeljena zemlja, s jedne stane postoji izuzetno antirusko raspoloženje, da je nekada bolje uopšte ne govoriti na ruskom jeziku, a s druge strane ljudi pamte i shvataju rusko-poljske odnose i postoji određeni stepen zahvalnosti. Prema njegovim rečima, ovakve izjave su samo pokazatelj procesa koji se ne mogu zaustaviti, jer je i „loš mir bolji od dobre svađe“, te da je svakako potrebno naći konstruktivna rešenja i nastaviti ekonomsku saradnju.\nOzezi poljske naciste, Sojgu, zasto primas platu covece.\nPoljaci su okupirali Rusiju duže vremena nego Turci Srbiju i kompleks "vatikanskih šehita# se ne da izbaciti iz poljskih glava.Poljaci, iako istog porekla kao i Rusi, 1921. su streljali 300.000 ruskih zarobljenika, i logično je da se plaše.Jer Rusi pamte, za razliku od Srba.\nProradio poljacima kliker , BRAVO sad samo se još vratite pravoj vjeri a napuštite tu koja vas truje!!!\nDoslo iz dupeta u glavu\nVidi,vidi, "poljoše" kako su promenili note,pa ne kevću na Rusiju sada kada je ojačala. Fuuuuuuuuj..........,smradovi jedni lacmanski dvolični.\nNe na more u" montenegro" da vidite kako će ovi mjauču.Ruske raketne baze u Srbiju skupićemo svi novac za S400.


Centar za razvoj neprofitnog sektora » Edukacija za socijalno preduzetništvo\nEdukacija za socijalno preduzetništvo\nОзнаке: edukacija, socijalno preduzetništvo\nOrganizacije i pojedinci koji se mogu smatrati socijalnim preduzećima/preduzetnicima u Srbiji tek nedavno počinju da privlače pažnju kao potencijal koji može da ublaži posledice tranzicije i pruže mogućnost zapošljavanja. Razvojni potencijali pomenutih organizacija i pojedinaca su veliki i oni mogu predstavljati pokretačku mašinu za nova socijalna preduzeća, generatore novih radnih mesta, što direktno može uticati na ubrzani lokalni i regionalni razvoj. Najveće prepreke za dalji razvoj socijalnog preduzetništva u Srbiji ogledaju se u niskom i neadekvatnom nivou poznavanja poslovnih veština potencijalnih preduzetnika, kao i nepostojanje efikasnih mehanizama podrške. Takođe, nedovoljna saradnja sa biznis sektorom predstavlja prepreku čijom eliminacijom bi se znatno ubrzao razvoj socijalnog preduzetništva, pre svega kroz koncept društveno odgovornog poslovanja.\nŽeleći da doprinese razvoju socijalnog preduzetništva Forum mladih sa invaliditetom realizuje projekat „Podrška većoj samostalnosti putem socijalnog preduzetništva“, uz podršku Ministarstva rada, zapošljavanja i socijalne politike.\nEdukativni program, kao jedna od aktivnosti projekta, podrazumeva edukaciju kroz teorijski i praktičan rad i podršku u pripremi socijalnih biznis planova.\nEdukacija je namenjena svim pojedincima i/ili organizacijama koje žele da razviju svoja znanja i veštine u oblasti socijalnog preduzetništva ili da započnu sopstveni biznis, a pravo učešća će izboriti oni koji u svojoj prijavi pokažu najveći potencijal svoje biznis ideje. Ovim putem, preduzetnici će se osnažiti i edukovati kroz implementaciju programa potpuno prilagođenog za praktične potrebe, kao i kreiranjem mehanizama za stvaranje sinergije i partnerstava izmedju svih sektora, što će omogućiti održiv rast novootvorenih socijalnih preduzeća. Socijalni menadžeri će ovladati veštinama koje im omogućavaju da postanu pokretačka snaga za lokalni razvoj, da identifikuju ključne varijable za uspeh u svakoj fazi, kao i da savladaju osnove biznis veština.\nEdukativni program će pohađati 15 učesnika koji će imati obuku u trajanju od 5 dana. Učešće je besplatno (putnе trоškоvе i trоškоvе smеštаја i ishrаnе snоsi u potpunosti Forum mladih sa invaliditetom). Predviđeno vreme održavanja programa je sredina oktobra meseca.\nUčešće omogućava i dobijanje sertifikata o završenoj obuci, kao i stvaranje mreže međusobne podrške samih učesnika.\nDa biste se prijavili za učešće u programu potrebno je da popunite prijavni formular uz koji ćete poslati i svoju biografiju.\nCelokupna prijava treba da bude na srpskom jeziku.\nPrilikom popunjavanja prijavnog formulara poželjno je da budete što konkretniji i da vaša ideja bude što realnija. Posebno će se vrednovati ideje koje imaju inovativni pristup u razvoju biznisa, kao i ideje čijom će se realizacijom doprineti rešavanju problema marginalizovanih grupa.\nRok za podnošenje prijava je 30. septembar 2013. godine. Prijave poslate nakon isteka roka neće biti uzete u razmatranje.\nPopunjeni prijavni formulari se šalju na e-mail adresu: socijalnopreduzetnistvo@fmi.rs.\n(Forum mladih sa invaliditetom)


Ljevnaić: Skijaški savez BiH da odgovori zašto je odgođen Evropski kup u alpskom skijanju - Trebevic.net\nFoto izvor: OC Jahorina\nDirektor Olimpijskog centra “Јahorina” Dejan Ljevnaić rekao je Srni da bi Skijaški savez BiH trebalo da odgovori šta se tačno desilo prilikom mjerenja vremena tokom Evropskog olimpijskog festivala za mlade /EЈOF/, što je direktno uticalo da kandidatura OC “Јahorina” za organizaciju Evropa kupa u alpskom skijanju bude odgođena za godinu dana.\n– Volio bih da Skijaški savez BiH kaže šta se desilo. Mi smo se nekoliko puta obraćali zvaničnim dopisom generalnom sekretaru Saveza Јeleni Dojčinović, ali nikada nismo dobili odgovor – izjavio je Ljevnaić upitan da prokomentariše saznanja Srne da je tokom takmičenja na EЈOF-u na Јahorini falsifikovano mjerenje vremena i da iza toga stoji Skijaški savez BiH, zbog čega Јahorina gubi organizaciju velikog takmičenje i trpi ogromnu štetu.\nOn je naglasio da je tek krajem maja na FIS konferenciji u Cavtatu saznao da je bilo problema u vezi sa mjerenjem vremena, te da se problem i propust desio baš kod reprezentacije Austrije, koja je najveća svjetska sila u skijanju.\n– Zbog toga smo loše ocijenjeni, jer kad napravite grešku kod mjerenja vremena to rijetko ko prašta – istakao je Ljevnaić, te dodao da je imao obećanje predsjednika Skijaškog saveza BiH Јasmina Mehića da će se zajedno raditi na aplikaciji za Evropski kup.\nPrema njegovim riječima, poražavajuća je činjenica da je o tim propustima saznao na FIS konferenciji, a ne u, kako je rekao, svom dvorištu.\n– Lično mi je krivo, jer je predsjedavajući Predsjedništva BiH Milorad Dodik obezbijedio velika sredstva za organizaciju EЈOF-a – istakao je Ljevnaić i naglasio da je neodržavanje Evropa kupa ove godine na Јahorini, veliki propust za ski-biznis.\nOn je podsjetio da je oprema za organizovanje takmičenja EЈOF i kupljena da bi se koristila i kasnije i da bi BiH bila u mogućnosti da se kandiduje za neka velika evopska i svjetska takmičenja u zimskim sportovima.\n– Planirano je da se ta oprema koristi, a ne da stoji u podrumima i da se raspada – istakao je Ljevnaić.\nNadležni u Srpskoj pripremaju preporuke za predstojeće praznike Porez na nekretnine povećan tri i po puta Dodik poželio srećnu Novu godinu; Posjetili ga Šeranić i Đajić U ponedjeljak sporazum o besplatnom skijanju djece iz I. Sarajeva U Srpskoj 56 novozaraženih U nedjelju kiša i snijeg


Forum mladih Evropskog pokreta u Srbiji organizuje četvrte po redu “Evropske časove” koji će se održati 28. marta od 13h u Gimnaziji Tutin, u okviru projekta “Evropa za mene” koji podržava Delegacija Evropske unije u Srbiji. Naši članovi Foruma, Dragoljub Đokić i Amra Šabotić, će sa mladim razgovarati na temu „Razbijanje mitova: Šta i zašto pregovaramo?“. Pored toga, razgovaraće i o prilikama koje se nude mladima za studiranje i aktivno učešće u društvu.\nEvropski časovi nisu obična eks katedra predavanja: njihova svrha je da motivišu i uključe učenike da dignu svoj glas i izraze svoje stavove i razmenjuju mišljenja o Evropskoj uniji i procesu evropskih integracija Srbije. Učesnici će dobiti i svoj primerak knjige Zvoni za Evropu, specijalno pripremljenu za srednjoškolce.\nEvropski časovi su do sada održani u Petrovcu na Mlavi, Loznici i Staroj Pazovi. Naredni Evropski časovi su zakazani za kraj maja u Vlasotincu, a u okviru proslave “Dana Evrope”.


Moskva: Optužbe Amerike o mešanju u izbore – širenje dezinformacija - 17.03.2021, Sputnik Srbija\nTvrdnje američkih obaveštajaca o „mešanju“ Rusije u američke predsedničke izbore prošle godine predstavljaju širenje dezinformacija, izjavio je zamenik ruskog... 17.03.2021, Sputnik Srbija\n10:14 17.03.2021 (Osveženo: 01:10 26.08.2021)\n„Nikakvih osnova za takve zaključke nema i ne može ih ni biti. To je još jedan slučaj širenja dezinformacija, u tome nema ničeg drugog osim rasuđivanja u duhu činjenice da, očigledno, iza nekih akcija koje se ne sviđaju američkoj strani stoje neke strukture koje imaju veze s Rusijom“, rekao je Rjabkov i dodao da je u radu američkog državnog aparata davno došlo do zamene teza.\nRuski diplomata je rekao i da Moskva žali zbog toga što su neosnovane optužbe, uključujući i ove u vezi američkih izbora, postale za SAD standard življenja. Kako je dodao, Vašington s manijakalno drži tog stava.\nPrema njegovim rečima, ranije izneti zaključci se „prepariraju i podloga su za neprijateljske korake prema Rusiji“.\nNažalost, to je standard življenja današnjeg Vašingtona prema kojem se, kako kaže, Moskva odnosi kao prema lošem vremenu.\nPovodom najave novih sankcija, Rjabkov kaže da je Rusija po tom pitanju mirna.\nI u Savetu federacije, takođe, ističu da američke specijalne službe nisu uspele da nađu potvrdu da je Rusija na bilo koji način uticala na ishod izbora.\n„Kad nemaju šta da kažu, onda iznose besmislice“, rekao je zamenik predsednika Odbora za međunarodna pitanja Vladimir Džabarov.\nToliko su pričali o ruskom ‘mešanju’ u američke izbore a stvarno ništa od toga. I zato se sada i kriju iza tih visokoparnih fraza, ocenio je on.\nRanije danas oglasila se i ruska ambasada u Vašingtonu, istakavši da su optužbe američke obaveštajne službe o mešanju Rusije u izbore za predsednika SAD bez osnova.\n„Ne navode se činjenice ili konkretni dokazi za takve tvrdnje“, naglasili su u ruskom diplomatskom predstavništvu.\nPodsetimo, u izveštaju koji je objavljen juče Rusija je optužena da je pokušala da utiče na izbore tako da pomogne Donaldu Trampu da bude reizabran, odnosno da onemogući izbor Džozefa Bajdena, ali i da „baci seme razdora“ u američkom društvu.


Inicijativa A11: Radna prava u Srbiji masovno kršena tokom 2021. godine\nBiznis Autor:Beta12. maj. 202216:35 > 16:381 komentar\nU Srbiji je prošle godine uočeno masovno kršenje radnih prava, a i pristup zdravstvenoj zaštiti je među problemima na koje je Inicijativa A11 ukazala u danas predstavljenom izveštaju za 2021. godinu.\nU izveštaju koji obuhvata pet oblasti – rad, zdravlje, socijalna zaštita, obrazovanje i stanovanje, dokumentovane su i analizirane nezakonite prakse javne vlasti koje onemogućavaju ostvarivanje prava, propisi i javne politike koji ne uzimaju u obzir položaj posebno ugroženih kategorija građana i direktno i sistemsko kršenja ekonomskih i socijalnih prava.\n21. apr. 2022 21\nUz konstatovano masovno kršenje radnih prava 2021. godine, utvrđeno je da je „država imala najčešće zakonodavne akritvnosti koje su vodile ka smanjenju obima prava“, rekla je novinarima koautorka izveštaja Milica Marinković.\nOna je ukazala da je u tom periodu bilo uticaja pandemije najviše kroz zdravlje i bezbednost na radu.\nU oblasti ostvarivanja ekonomskih i socijalnih prava u 2021. godini, prema izveštaju Inicijative A11, "Srbija je daleko od toga da se ta prava poštuju".\nU izveštaju je navedeno da ne postoje mehanizmi kompenzacije za povrede prava, niti odgovornost nadležnih državnih organa da se ispravi kršenje ekonomskih i socijalnih prava, te ni pravosudni organi, a posebno Ustavni sud ne pružaju dovoljnu zaštitu u slučajevima povreda prava.\n"Uprkos rastu bruto-domaćeg proizvoda, ekonomskim pokazateljima, pa i dominantnom narativu koji govori o tome kako Srbija postaje 'ekonomski tigar', od toga napretka malo šta stiže do onih koji su najugroženiji", navedeno je u izveštaju.\nInicijativa A11 podseća da su, po podacima Nacionalne službe za zapošljavanje, u decembru 2021. godine evidentirana 481.202 nezaposlena lica, od kojih je 269.930 žena, a od toga 94.179 žena starijih od 50 godina.\nOd ovog broja, nije utvrđeno koliko je Roma i osoba sa invaliditetom što, po zaključku Inicijative, dovodi do njihoove još veće "nevidljivosti" na tržištu rada.\nJedna od pozitivnih mera iz prošle godine u Srbiji je bila novčana pomoć usmerena i prema nezaposlenim licima: odlukom Vlade, za nezaposlene građane koji su na evidenciji Nacionalne službe za zapošljavanje dato je po 60 evra jednokratne pomoći u cilju smanjenja posledica pandemije.\nMeđutim, kako je navedeno u izveštaju, generalna ocena je da to nije bilo dovoljno za poboljšanje životnog standarda nezaposlenih i grupa stanovništva koje su teže zapošljive.\nU zveštaju se ukazije da je minimalna zarada - Vlada Srbije je odredila da to bude 35.012 dinara, ispod iznosa minimalne potrošačke korpe, te se znatan broj radnika drži na ivici siromaštva.\nIz Inicijative ukazuju i na to da postoji i dalje značajan broj poslodavaca koji nakon isplate tog iznosa traže od radnika da im "na ruke" vrate jedan deo zarade.\n"Ta okolnost, iako česta, veoma je teška za dokazivanje, te se uglavnom takve povrede prava samo navode u ispovestima radnika, s malim brojem pokrenutih postupaka", navedeno je u izveštaju.\nU velikom riziku od diskriminacije su sve osobe iz osetljivih društvenih grupa, pre svega osobe sa invaliditetom, mladi i stariji, Romi i Romkinje, LGBTI.\nIako je 2021. država povećala javna ulaganja u zdravstvo, na prvom mestu u infrastrukturu - kovid-bolnice i Klinički centar Srbije, u izveštaju se konstatuje da je jedan od strukturnih problema deficit zaposlenih, jer po procenama Fiskalnog saveta zdravstvu trenutno nedostaje preko 5.000 ljudi, što je najveći deficit zaposlenih u javnom sektoru.\nNavedeno je da je država predvidela da u narednoj godini investicije u zdravstvo smanji za dvadeset milijardi dinara, što Fiskalni savet smatra najvećim nedostatkom kapitalnog budžeta u 2022. godini. Ocenjeno je da investicije u zdravstvo treba da dugoročno zadrže nivo koji je najmanje tri puta veći od planiranog, kako bi se uticalo na kvalitet života građana i privredni razvoj.\nUtvređeno je i da ima problema u pristupu lica bez dokumenata zdravstvenoj zaštiti, iako je Zakonom o prebivalištu i boravištu još 2011. omogućena prijava prebivališta na adresu nadležnog centra za socijalni rad. Međutim, procedura prijave prebivališta, a samim tim i pribavljanja ličnih dokumenata, i dalje je diskriminatorna i neprimereno dugotrajna, objavljeno je u izveštaju.\nSve dok nemaju prijavu prebivališta, građani ne mogu da imaju ličnu kartu i zdravstvenu knjižicu, a time ni da ostvaruju svoje pravo na zdravlje, čime su najviše pogođeni beskućnici, pripadnici romske zajednice i interno raseljena lica.\na11bezbednost na raduInicijativa A11radna prava\n27. maj. 2022 56


Veliko srce za četiri godine obradovalo 8.000 mališana\nViše od 8.000 mališana iz 19 vrtića širom Srbije, dobilo je mesto za lepše odrastanje tokom projekta “Veliko srce” iza kojeg stoje Fondacija Ana i Vlade Divac i kompanije Eurobank i Laguna.\nNjihovim sredstvima obnovljena su brojna igrališta i obdaništa širom Srbija, a prema rečima Nataše Strugarević, člana izvršnog odbora Eurobank, merilo njihovog uspeha su hiljade nasmejane dece.\n“Eurobank je kreirala i MasterCard karticu “Veliko srce”, koja broji preko 22.000 korisnika, a svakom transakcijom klijenata, izdvajao se deo sredstava za obnovu igrališta i vrtića, pri čemu klijenti nisu snosili nikakve troškove,” rekla je Strugarević i pozvala i druge kompanije da se priključe ovoj akciji.\nPrema rečima Vlade Divca projektom su želeli da se obrate srednjoj klasi, i da olakšaju roditeljima podizanje dece, kao i da se nada da će se ova saradnja produžiti dugi niz godina.\nDejan Papić, direktor izdavačke kuće Laguna, koja je obradovala decu sa 4.500 knjiga, rekao je da se ova kompanija pridružila u 15 jubilarnoj godini postojanja i naveo da su deca, koja dođu u dodir sa knjigom do pete godine, uspešnija kada odrastu.\nNiš dobio 50 stabala na poklon


Drobnič predao dva terenska vozila Ministarstvu unutrašnjih poslova | EUME\nNaslovnica Press info Press IPA Drobnič predao dva terenska vozila Ministarstvu unutrašnjih poslova\nDrobnič predao dva terenska vozila Ministarstvu unutrašnjih poslova\nDelegacija Evropske unije u Podgorici donirala je pripadnicima Ministarstva unutrašnjih poslova dva terenska vozila i prikolice. Na graničnom prelazu Sukobin-Murićani donaciju je svečano predao šef Delegacije EU u Crnoj Gori, Mitja Drobnič.\nDonacija vozila je dio projekta „Unapređenje sistema azila i mješovitih migracija u Crnoj Gori“ koji finansira Delegacija EU u Crnoj Gori, a realizuje Međunarodna organizacija za migracije u Crnoj Gori u partnerstvu sa Agencijom UN za izbjeglice – UNHCR.\nDrobnič je kazao da je efikasan i djelotvoran sistem azila, prilagođen potrebama ljudi koji traže utočište van svoje zemlje iz humanitarnih razloga, jedno od ključnih pitanja kojima Crna Gora mora da se posveti u okviru poglavlja 24 – o pravdi, slobodi i bezbjednosti.\nOn je podsjetio da je nagli porast broja tražilaca azila primijećen u posljednjih nekoliko godina na Mediteranu što je uslovilo značajan porast broja tražilaca azila i u Crnoj Gori.\n“Povećan pritisak na sistem azila ne samo u Crnoj Gori i drugim zemljama kandidatima, već i u zemljama članicama EU, predstavlja zajednički izazov i mi moramo udružiti snage kako bismo ga riješili na najdjelotvorniji način”, poručio je Drobnič.\nOn je rekao da će EU i njena Delegacija u Crnoj Gori, zajedno sa partnerima, nastaviti da podržava Crnu Goru na putu ka članstvu u EU.\nDrobnič je kazao da je jedna od stvari kojima se težilo u okviru ovog projekta, bilo pružanje specijalizovane opreme sa ciljem olakšavanja i povećavanja broja graničnih patrola.\n„U tu svrhu, dva terenska vozila, dvije prikolice i dva kompleta opreme obezbijeđeni su za potrebe crnogorske granične policije. Ova oprema bi trebalo da doprinese povećanju zajedničkih akcija Crne Gore i zemalja u regionu na zajedničkim granicama“, rekao je Drobnič.\nProjekat „Unapređenje sistema azila i mješovitih migracija u Crnoj Gori“ sprovodi se od septembra 2014. godine.\nOn se u potpunosti finansira u okviru Instrumenta za pretpristupnu podršku, u iznosu od 250 hiljada eura, a cilj mu je da poboljša kompletan sistem azila u Crnoj Gori, kao i da poboljša regionalnu saradnju u ovom pogledu.\nProjekat se sprovodi u saradnji sa Međunarodnom organizacijom za migracije. Prethodno je EU već pružila 1,5 miliona eura podrške za oblast migracija, uključujući i izgradnju i opremanje Centra za tražioce azila u Spužu – projekat koji je takođe realizovan od strane partnera iz Međunarodne organizacije za migracije.


Otvorene dve nove KOVID AMBULANTE u Beogradu koje će RADITI CELU NOĆ\nU Begradu su otvrene dve nove kovid ambulante koje će raditi celu noć, jedna u Zemunu, druga na Paliluli.\nOne se nalaze u Cara Dušana 176 (Zemun) i Ulici Čarli Čaplina 18 (Palilula).\nU Srbiji se beleži drastičan porast broja zaraženih korona virusom, a najveći broj novih slučajeva trenutno je u Beogradu, zbog čega su ponovo aktivrane i kovid bolnice, KBC "Bežanijska kosa" u prestonici i Intitut za plućne bolesti u Nišu.\nSvaki dom zdravlja u Srbiji ima i svoju kovid ambulantu, gde dolaze građani sa sumnojm na korona virus, a sve više građana želi i da se testira.\nIz Ministarstva zdravlja apeluju na građane koji imaju simptome respiratornih infekcija, povišenu temperaturu, bol u grlu, kašalj, ili kovid oboljenje - da se prvo jave u kovid ambulantu matičnog doma zdravlja gde će biti pregledani.\n- U kovid ambulanti biće im urađena dijagnostika - pregled, rendgen pluća, laboratorijska analiza i brzi test ukoliko ima potrebe - rekao je za Tanjug državni sekretar Ministarstva zdravlja Aleksandar Stefoski.\nLekari iz kovid ambulante, ukoliko je potrebno dalje lečenje, upućuju pacijente u Kliniku za infektivne i tropske bolesti ili KBC Bežanijska kosa, saopštili su iz Ministarstva zdravlja.\nU kovid ambulantama nema zakazivanja, a njihovo radno vreme je kao i radno vreme doma zdravlja - od 7 do 20 sati radnim danom i od 8 do 18 časova vikendom. Sada u Beogradu postoje i ove dve koje će raditi celu noć.\n"IPAK JE BEOGRAD NAJVEĆE ŽARIŠTE" Direktor DZ Palilula: Ne smanjuje se broj ljudi koji se javljaju u KOVID AMBULANTE


Vlada da se okrene zemljama koje su nam naklonjene | Predsednik Republike Srbije\nVlada da se okrene zemljama koje su nam naklonjene\nHORGOŠ - Predsednik Srbije Tomislav Nikolić izjavio je danas da nakon rekonstrukcije vlade veruje da će novi ministri ekonomije i finansija više brinuti o Srbiji i njenim građanima, te poručio vladi da treba da obezbedi otvaranje zemlje prema onom delu sveta koji nam je naklonjen.\n"Sa mnogo više vere od kako je vlada rekonstruisana ulazim u svoje svakodnevne poslove, sa mnogo više nade da će ljudi, posebno oni koji vode brigu o ekonomiji i finansijama brinuti i o Srbiji i građanima više nego što je to bio slucaj do sada", rekao je Nikolić nakon otvaranja novog pogona fabrike "Vitamin" u Horgošu.\nOn je poručio Vladi Srbije od sada mora još više da bude posvećena novom zapošljavanju i očuvanju radnim mesta, ali i da obezbedi podršku onima koji posluju u Srbiji da budu uspešniji.\nIzrazivši zadovoljstvo što je fabrika u Horgošu uspešno privatizovana i što će, kako je obećao direktor Radule Đoković, obezbediti posao za još 50 do 70 ljudi, Nikolić je rekao da mu je drago što Vitamin izvanredno posluje, uz napomenu da samo mesto nije slučajno izabrano za ovu vrstu proizvodnje.\nNikolić je izjavio da je Srbija zemlja dobrih ljudi, a ne zemlja u kojoj niko ni u koga nema poverenja, kao što se može videti na naslovnim stranama i udarnim vestima medija.\n"Srbija nije ono što se vidi na naslovnim stranama novina i udarnim vestima televizija - zemlja zločina surovosti i u kojoj niko ni u koga nema poverenja" rekao je Nikolić navodeći da ljudi koji imaju uticaja na medije jedni druge optužuju za najteža krivična dela.\n"Srbija je zemlja dobrih ljudi koji žive i rade na selu i gradu, koji su pomalo zbunjeni svime što se dešava i uplašeni za svoju budućnost" rekao je Nikolić nakon otvaranja novog pogona fabrike "Vitamin" u Horgošu.\nIspitati privatizacije i vratiti proizvodnju\nPredsednik Srbije izjavio je da uz ispitivanje svih kriminalnih privatizacija Srbija mora ponovo da vrati proizvodnju, ali i da se zapita zašto i one privatizacije koje su urađene u skladu sa zakonom nemaju proizvodnju i ne rade.\n"Privatizacija je bila prilika da se zaposle ljudi, a ne da se opljačkaju", rekao je predsednik Nikolić i dodao da su u Srbiji čak i rudnici zatvoreni zato što ih je neko kupio " i mi se ponašamo kao da nam je svejedno da li rudnici rade ili ne rade, da li fabrike rade ili ne".\n"Moramo ponovo da vratimo proizvodnju i sve ono što je nestalo. Ko je kupio - kako god da je kupio - ako je u skladu sa zakonom njegovo je. Ako ne radi onda država mora da se zapita zašto ne radi", rekao je Nikolić.\nGovoreći o privatizaciji te fabrike Nikolić je rekao da je time očuvana i obezbeđena njena budućnost. On je rekao da se budžet puni zaduživanjem u inostranstvu i upozorio da će kada dođe vreme na naplatu "naša deca pitati šta smo im to ostavili".\nSrbija zemlja dobrih ljudi a ne nepoverenja\nNikolić je izjavio da je Srbija zemlja dobrih ljudi a ne zemlja u kojoj niko ni u koga nema poverenja, kao što se može videti na naslovnim stranama i udarnim vestima medija\n"Srbija je zemlja dobrih ljudi koji žive i rade na selu i gradu koji su pomalo zbunjeni svime što se dešava i uplašeni za svoju budućnost" rekao je Nikolić.


Na ovogodišnja testiranja za Osnovni kurs Gorske službe spasavanja Srbije prijavilo se 149 kandidata. U nastavku je dat spisak onih koji su ušli u uži izbor.\nUlazna testiranja za Osnovni kurs Gorske službe spasavanja Srbije održana su u septembru tokom tri vikenda u 15 termina u 13 gradova: u Beogradu, Boru, Zaječaru, Kruševcu, Nišu, Vladičinom Hanu, Novom Sadu, Užicu, Čačku, Kragujevcu, Požarevcu, Raški i Ivanjici.\nKomisija, sastavljena od instruktora GSS Srbije, imala je veoma težak zadatak da među 149 odličnih kandidata, napravi uži izbor onih koji će biti pozvani na dodatni razgovor, nakon koga će se formirati konačna lista polaznika ovogodišnjeg kursa.\nIzvršena je analiza podataka testiranih kandidata. Pored kondicione pripremljenosti, kriterijumi za ulazak u uži izbor bili su i: teritorija odakle kandidat dolazi i gde živi, starost, profesionalno zanimanje, stručna sprema, rezultati sa psiho testa, kao i aktivno bavljenje planinarskim i spasilaštvu srodnim delatnostima.\nU uži izbor ušli su sledeći kandidati (spisak је dat po abecednom redosledu):\nBolmanac Nikola Mladen\nLisica Milan Borislav\nStamenković Miloš (Beograd)\nStamenković Miloš (Stalać)\nValentović Bojan Robert\nVAŽNO: Neophodno je da se navedeni kandidati pojave na sastanku u subotu, 01. oktobra 2016. godine, u 10 časova u prostorijama Vatrogasne brigade u Beogradu (ulica Mije Kovačevića 2), gde će, nakon razgovora sa kandidatima, biti utvrđena konačna rang lista 40 polaznika kursa.\nMolimo pozvane kandidate da detaljno pročitaju brošuru koju su dobili prilikom uvodnog testiranja u kojoj su navedene informacije o terminima i uslovima obuke.\nLink za prikaz lokacije Vatrogasne brigade


Premijer liga - Liverpul se nikad ne predaje, Voker okrenuo "Svece", Arsenal opet razočarao! - Sportske.net\nU okviru 11. kola Premijer lige, u terminu od 16h odigrano je šest mečeva.\nOdbačeni "kraljević" od 70 miliona, Englezi i Juve stali u red!Odbačeni "kraljević" od 70 miliona, Englezi i Juve stali u red!Kako se "potrošio" Murinjo? Šest velikih klupa u ponudi, niko ga neće?Džaka prekinuo ćutanje, šta kažu "tobdžije"?Neverovatno, Liverpul u istom danu igra dve utakmice - "Tobdžije" dobijaju drugu šansu?\nIgrao se 21. minut kada je domaćin stigao do prednosti, centaršut Mekgina iz slobodnog udarca, Trezege je ostao usamljen pred golom koji čuva Alison, te je lako matirao Brazilca za 1:0.\nIgrao se 28. minut kada je Firmino zatresao mrežu domaćeg sastava, sudija je odmah poništio pogodak gostiju, ali je konačna odluka bila na njegovim kolegama iz VAR sobe, nije bilo poništavanja odluke, Vila je ostala u prednosti.\nSamo par minuta kasnije ponovo je VAR morao da interveniše, Mane je pao u kaznenom prostoru rivala, sudija Mos je odmah odmahnuo, a video tehnoogija je potvrdila da je bio u pravu, te je Senegalac dobio žuti karton zbog simuliranja.\nNije bilo promene rezultata, nakon pola časa igre u nastavku ponovo su gosti tražili penal, ovoga puta VAR nije morao da interveniše, ništa od penala.\nIzjednačenje gostima donosi Endi Robertson u 87. minutu susreta, da bi sva tri boda "Redsi" upisali zahvaljujući pogotku Manea iz četvrtog minuta nadoknade.\nMučili su se "Građani" na "Etihadu" protiv Sautemptona, koji je u minulom kolu doživeo najveći poraz u istoriji PL (0:9), dok su sredinom nedelje doživeli poraz od Gvardioline čete u kupu (1:3).\nIpak, pokazali su se "Sveci" kao tvrd orah protiv aktuelnog šampiona, poveli su u 13. minutu, Ederson je ispustio loptu, a kaznio ga je vezista gostiju Vord-Praus.\nViktorije pred golom gostiju do kraja prvog dela igre, ali nije bilo prave prilika za Siti, otišlo se na odmor sa 0:1.\nA onda, u 70. minutu, Aguero poravnava rezultata, na asistenciju Kajla Vokera.\nNastavio je Siti da napada, a onda greška Mekartija nakon centaršuta sa leve strane, loše je procenio let lopte i nije uspeo da je izboksuje, Voker je natrčao i doneo preokret, ispostaviće se i pobedu.\nPoveli su fudbaleri Arsenala u 21. minutu, strelac je bio Obamejang, na asistenciju Lakazeta.\nDo odmora nije bilo promene rezultata, da bi Vulverhemtpon došao do poravnanja u 76. minutu.\nCentaršut Mutinja u gol je pretvorio Raul Himenez, pa je Meksikanac tako postavio i kona\nUbedljiv trijumf odličnih "Blejdsa", poveli su u 17. minutu, strelac je bio Lundstram na asistenciju Musea.\nIsta akcija u 43. minutu, bivši napadač Bornmuta pronalazi Lundstrama, koji dolazi do drugog pogotka na susretu.\nSamo minut kasnije i treća asistencija za Musea, ovoga puta je umesto Lundstrama sa golom spojio Fleka.\n"Galebovi" sigurni kod kuće protiv sve slabijeg Noriča, poveli su u 69. minutu, strelac je bio belgijski internacionalac Trosar.\nU 84. minutu je sve postalo jasno, kada je Dafi postavio konačan rezultat, na asistenciju letošnjeg pojačanja Trosara, koji je u igru ušao sa klupe.\nIznenađujuć trijumf "Svraka" u Londonu, poveli su u 16. minutu preko Kjarana Klarka, kojem je asistirao Žoelinton.\nLoše istrčavanje golmana domaćeg sastava Roberta u 22. minutu, Fernandez je prvi stigao do lopte i duplirao prednost Njukasla.\nU nastavku je Šelvi u 51. minutu iz slobodnog udarca doneo i tri gola prednosti gostima, može se slobodno reći da i ovaj gol ide na dušu golmana "Čekićara", koji je morao bolje da interveniše.\nIpak, Vest Hem je uveo meč u neizvesnu završnicu, najpre je Balbuena smanjio na 1:3 u 73. minutu, da bi na gol zaostatka "Čekićare" doveo Snodgras u završnici.\nNjukasl je u nadoknadi izdržao, te je upisao važan trijumf.


ELI TAUBER: GENOCID JE UVIJEK ORGANIZIRAN S NAMJEROM UNIŠTAVANJA JEDNOG NARODA — Bosnjaci.Net\nELI TAUBER: GENOCID JE UVIJEK ORGANIZIRAN S NAMJEROM UNIŠTAVANJA JEDNOG NARODA\nObjavljeno: 14. June 2015. 12:06:05\nMeđunarodna konferencija "Istraživanje, dokumentiranje i procesuiranje genocida u BiH" završila je s radom u Sarajevu, a organizirali su je Udruženje žrtava i svjedoka genocida i Udruženje "Pokret Majke enklave Srebrenica i Žepa".\nDrugog dana konferencije pozdravni govor je održao tužilac Mehanizma za međunarodne krivične sudove MMKS Hassan B. Jallow, glavni tužilac Tužilaštva BiH Goran Salihović i direktor za politiku i saradnju Međunarodne komisije za nestale osobe ICMP Andreas Kleiser.\nTokom panela "Negiranje genocida i holokausta: pravna, politička, etička dimenzija", potpredsjednik Međunarodnog krivičnog suda za Jugoslaviju Carmel Agius je istaknuo da bilo koji pokušaj da se negira genocid u Srebrenici može biti samo iskrivljivanje historije.\nNaučni saradnik Instituta za istraživanje zločina protiv čovječanstva i međunarodnog prava Elijas Tauber napomenuo je da je genocid uvijek organiziran s namjerom uništavanja jednog naroda.\nPodnosilac prijedloga za usvajanje Rezolucije o Srebrenici u Evropskom parlamentu Jelko Kacin skrenuo je pažnu da je odnos prema Srebrenici test i pokazatelj zašto BiH sporo napreduje.\nZadnji panel konferencije "Doprinos žrtava u dokazivanju pravde" obuhvatio je važnost svjedočenja i dokazivanje zločina i genocida u BiH.\nZaključci konferencije će biti objavljeni naredne sedmice, saopćeno je iz Udruženja žrtava i svjedoka genocida.


TotalCar.rs » Oštriji standardi za emisije ugljen dioksida\nEko, novo, standardi\n0 komentara 4584 pregleda\nEvropska komisija priprema predlog oštrijih standarda za emisije ugljen dioksida za nove automobile u EU, navodi se u dokumentu koji bi mogao da uzburka automobilsku industriju.\nPredlogom, čija se prezentacija očekuje sledećeg meseca, biće obavezno da se do 2020. godine prosečna emisija CO2 spusti na 95 grama po kilometru.\nPojedini industrijski zvaničnici smatraju da bi pooštravanje standarda predstavljalo veliki izazov za proizvođače automobila. Drugi kažu da su ti ciljevi dostižni i da bi pomogli automobilskoj industriji EU da postane konkurentnija, pošto njeni međunarodni rivali uveliko dostižu važeće standarde.\nKazne za prekoračenje granice od 95 grama ugljen dioksida po kilometru bile bi zadržane na sadašnjem nivou od 95 evra za svaki gram prekoračenja.\nPredlogom zakona predviđeno je da se najkasnije do 31. decembra 2014. godine odredi dugoročni standard za emisije CO2 za period od 2025. do 2030. godine.\nEU je u okviru borbe protiv emisija gasova koji izazivaju efekat staklene bašte 2009. godine usvojila pravila koja zahtevaju od proizvođača automobila da do 2015. godine spuste prosek za svoje automobile na 130 grama po kilometru. Većina proizvođača je na dobrom putu da ostvari taj cilj.\nDrumski saobraćaj je jedan od malobrojnih sektora koji bieži ubrzan rast štetnih emisija. Od 1990. do 2008. godine, emisije iz ovog sektora porasle su za 26 odsto, navodi se u podacima Evropske komisije.\nTrenutna obavezujuća granica je 130 grama po kilometru.


Razmatrani predlozi poslovanja javnih preduzeća i projekta za javno privatno partnerstvo za poveravanje prevoza putnika – RADIO TELEVIZIJA BOR\nRazmatrani predlozi poslovanja javnih preduzeća i projekta za javno privatno partnerstvo za poveravanje prevoza putnika\nBOR- Prednost projekta Javno privatnog partnerstva za poveravanje prigradskog i gradskog prevoza putnika na području Bora je da će građani dobiti sadržajniji i kvalitetniji prevoz za gotovo isti novac iz gradskog budžeta, rečeno je na sednici Gradskog veća. Projektom je, između ostalog, predviđeno da se nabavi tridesetak autobusa, izgradi desetak autobuskih stajališta, a stara obnove, uvedu I produže nove autobuske linije I da se prevoz reorganizuje tamo gde je neophodno.\n“Biće kvalitetniji prevoz sa boljim autobusima, uvodićemo nove linije svake godine prema potrebi građana. Predviđene su I linije za buduća vremena”, rekao je Aleksandar Milikić, gradonačelnik Bora.\nNa sednici Gradskog veća razmatrani su i predlozi poslovanja javno komunalnih preduzeća i Ustanova u ovoj godini, kao i predlozi programa korišćenja subvencija iz budžeta Grada Bora. Nakon lošeg poslovanja od 2.000 godine borska javna preduzeća, posebno Toplana i Vodovod, imaju velike probleme. Ohrabruju podaci da se subvencije Grada Bora javnim preduzećima svake godine smanjuju, ali i to još uvek nije dovoljno.\n“Jedini izlaz jeste pronalaženje izvora problema I rešavanje. Za Toplanu je jedino rešenje izgradnja novog pogona I ulazak u privatno partnerstvo. Drugačije ne može da se radi, jer troše mnogo više nego što zarade”, dodao je Aleksandar Milikić\nO ovim i drugim predlozima, usvojenim na Gradskom veću , konačnu reč daće odbornici skupštine Grada Bora na sednici koja će biti održana sledećeg petka.\nTags: gradsko veće u boru, Javna preduzeća, javno-privatno partnerstvo, predlozi poslovanja\nPrevious Još jedna donacija OŠ „Vuk Karadžić“ u Boru\nNext U Boru 13 novih slučajeva korona virusa


Rezovi - Nacionalizovana imovina: Prve rate do kraja godine - Magazin Pressek\nNacionalizovana imovina: Prve rate do kraja godine\nBy Izvor: novosti, foto: pixabay/wobogre Petak, 8. septembar 2017.\nBivšim vlasnicima ili njihovim naslednicima kojima je nacionalizovana imovina, a podneli su zahteve za restituciju, prva rata naknade biće isplaćena do kraja ove godine.\nObeštećenje će biti isplaćivano u obveznicama, prenose Novosti, sa godišnjom kamatom od 2 odsto, počev od 15. decembra 2017. godine.\nOsobama mlađim od 65 godina naknada će biti isplaćivana u 12 jednakih godišnjih rata, osobe stare između 65 i 70 godina dobijaće ovu novčanu naknadu u 10 rata, a stariji od 70 godina u pet godišnjih rata. Svi kojima je priznato pravo na obeštećenje po osnovu nacionalizacije prethodno će dobiti akontacije od po 10 odsto procenjene vrednosti konkretne imovine.\nDo kraja septembra biće poznata ukupna vrednost imovine za koju će biti obeštećeni stari vlasnici ili njihovi naslednici, a na osnovu toga će Ministarstvo finansija odrediti koeficijent po kojem će biti isplaćivano obeštećenje.\nAko koeficijent bude, na primer, 15 ili 20 odsto, to znači da će stari vlasnik ili naslednik dobiti taj procenat procenjene vrednosti svoje imovine za koju su podneli zahtev i za koju je Agencija za restituciju utvrdila da imaju pravo na novčanu naknadu.\nPrimera radi, ako je procenjena vrednost nacionalizovane nepokretne imovine 50.000 EUR, a koeficijent 20 odsto, starom vlasniku ili njegovom nasledniku biće isplaćeno 10.000 EUR. Od toga je akontacija 1.000 EUR (10%), dok će preostalih 9.000 EUR biti isplaćivano na sedam, 10 ili 12 jednakih rata uz kamatu od 2 odsto.


Startovao 27. Ramazanski turnir u malom fudbalu - Sandžak Haber - Sandžačke Internet Novine\nNaslovna Sandžak Novi Pazar Startovao 27. Ramazanski turnir u malom fudbalu\nStartovao 27. Ramazanski turnir u malom fudbalu\nRamazanski turnir u malom fudbalu, 27. po redu, svečano je otvoren sinoć na terenu novopazarskog Rekreacionog centra sa veštačkom travom, a prve takmičarske večeri odigrano je ukupno pet utakmica.\n“Turnir treba da obogati ove blagdane, a učesnicima želim da se nadmeću u sportskom duhu. Tradicija je nastavljena zahvaljujući velikom trudu i zalaganju malog broja ljudi”, rekao je na ceremoniji otvaranja dugogodišnji učesnik i višestruki osvajač Ramazanskog turnira Mirsad Župljanin.\nU prvoj utakmici turnira poletarci kluba ND 2011 pobedili su Pazar juniors 4 sa 2:1, a zatim su cicibani ND 2011 savladali Pazar juniors 2 rezultatom 7:0.\nND 2011 je u kategoriji petlića slavio protiv tima Telmo 05 sa 6:0, Market Avdović je u utakmici večeri u uzrastu kadeta bio bolji od Klasik džinsa sa 3:2, dok je Laki Lej u konkurenciji seniora pobedio ekipu Tu iz čaršije rezultatom 5:1.\nDrugo takmičarsko veče otvoriće poletarci ekipa Pazar juniors 3 i Novi Pazar, a zatim će se sastati cicibani Šljunkare Cako i Novog Pazara, petlići Ribarića i Džip centra Esko, Novi Pazar 2013 i ND 2011 u uzrastu kadeta, te seniorski sastavi Bojs i Sobari.\nGeneralni sponzor 27. Ramazanskog turnira je preduzeće Ikan kompani.\nPrethodni tekstBiševac: Pitanje je da li će FKNP nastaviti dalje takmičenje\nSledeći tekstNovi Pazar : Porodična kuća pretvorena u skladište cigareta\nZIMSKO RAČUNANJE VREMENA Uskoro pomeramo kazaljke SAT VREMENA UNAZAD i to...


Nema titula bez završetka sezone, UEFA donijela niz odluka – Fokus.ba\nNema titula bez završetka sezone, UEFA donijela niz odluka\nNacionalna prvenstva i aktuelna sezona završit će kad završi pandemija koronavirusa, vjerovatno tokom jula i avgusta\nUEFA je danas na videokonferenciji s predstavnicima 55 nogometnih saveza donijela donijela odluku o nastavku nogometne sezone.\nKlupska takmičenja bit će završena, vjerojatno tokom jula i avgusta, a isto važi i za Ligu prvaka i Evropa ligu.\n– Nacionalna prvenstva i aktuelna sezona završit će kad završi pandemija koronavirusa, vjerovatno tokom jula i avgusta.\n– Prvenstva neće biti poništena, niti će se proglašavati trenutni učinak kao konačni, već će sezone završiti kad bude bilo moguće, vjerovatno tokom ljeta.\n– Liga prvaka i Evropa liga također bi se trebale igrati na ljeto, tokom jula i avgusta, ali bez prisustva gledatelja. Prazne tribine vjerovatno će biti i u finalima, čiji se datum tačno ne zna.\n– Sljedeća sezona sigurno će biti odgođena zbog ove sezone koju svi žele završiti najkasnije do septembra.\nDo sada se kao mogućnosti, u slučaju da se sezone ne nastave, spominju moguće poništenje prvenstava, proglašenje tabele prema trenutnom stanju ili pak odigravanje play-offa za prvaka, Evropu i opstanak.\nMeđutim, od svega toga, barem za sada, neće biti ništa. UEFA i savezi odlučno žele čim bude moguće završiti postojeću sezonu te onda malo odgoditi sljedeću i završiti je na vrijeme uoči Evropskog prvenstva sljedećeg ljeta.\nTakođer, tu je i goruće pitanje finansija, koje su jako važne za klubove, ali i TV kuće koje utakmice prenose. Svima je u interesu završiti klupsku započetu sezonu, pa i na ljeto, kako nogomet u suprotnom ne bi doživio istorijski udarac od kojeg bi se teško uspio oporaviti.\nOdgođene su i sve utakmice reprezentacija predviđene za juni, uključujući i oglede play-offa za plasman na Evropsko prvenstvo koje je još ranije prebačeno za iduću godinu. To uključuje i kvalifikacijske utakmice za Evropsko prvenstvo žena 2021.\nPrvobitni termini play-off susreta bili su u martu, ali su zbog pandemije koronavirusa prebačeni za juni, a novi je termin u drugoj polovini godine.


“Srbija, najveća privreda u regionu, zabilježila je najveće ubrzanje godišnjeg rasta BDP-a, sa 2,9 procenata u drugom kvartalu na 4,8 odsto u trećem kvartalu”, konstatuje Evropska komisija u novom izvještaju o privrednim kretanjima u zemljama kandidatima za članstvo u EU.\nTakvom ubrzanju rasta srpskog BDP uglavnom je, navodi se, doprinijelo snažno povećanje bruto investicije od 17,3 odsto na godišnjem nivou, a rast su nastavile da podržavaju i privatna i javna potrošnja.\nU dokumentu se podsjeća da je bonitetna agencija Standard i Purs (S&P) podigla kreditni rejting Srbije sa “BB” na “BB +”, što je samo jedan stepen ispod investicionog nivoa, zadržavajući pozitivne izglede.\nEK je u izvještaju prenijela i obrazloženje S&P-a, da se poboljšanje kreditnog rejtinga zasniva “na progznozama snažnog ekonomskog rasta za Srbiju, uprkos posustajanju rasta Evrozone, i na projektovanom obuzdavanju javnog duga zahvaljujući kontinuiranoj fiskalnoj disciplini i povoljnom monetarnom ambijentu”.\nU Izvještaju EK se precizira da su strane direktne investicije u Srbiji dostigle do novembra prošle godine 3,1 milijardu evra, što je skok od 37,3 odsto međugodišnje, pri čemu one pokrivaju finansiranje deficita tekućeg računa sa 110 odsto.\nKomisija ističe takođe da je MMF završio u decembru treću reviziju u okviru Instrumenta koordinacije politike sa Srbijom i da je konstatovao da zemlja nastavlja da bilježi solidne ekonomske i fiskalne rezultate, mada ostaje ranjiva na eksterna kretanja, dok su unutrašnji rizici vezani za kašnjenje strukturnih reformi.\nU dokumentu, objavljenom na zvaničnoj interent stranici EK, piše još da je budžetski suficit Srbije u trećem kvartalu iznosio 0,9 odsto BDP-a, zahvaljujući snažnim prihodima od poreza na dobit i poreza na dodatu vrijednost, kao i doprinosima socijalnog osiguranja.\nDodaje se takođe da se budžetom za 2020. godinu projektuje snažan rast prihoda koji se koristi za povećanje prosječnih plata za oko 9,0 odsto i penzija za 5,4 procenta, kao i za obezbjeđenje dodatnih finansijskih sredstava za infrastrukturne projekte i blago smanjenja poreza na rad.\nPrema ocjeni Komisije, nivo javnog duga u regionu Zapadnog Balkana je i dalje visok, a tu ocijenu argumentuje podacima da je on u Crnoj Gori prošle godine činio 79 odsto BDP-a, u Albaniji 66,5 odsto, dok je u Srbiji na kraju novembra iznosio 52,4 procenta. Komisija predviđa da će javni dug Srbije ove godine biti smanjen na 49,9 odsto, a 2021. godine na 48 procenata.\nU izvještaju se ukazuje i na pozitivna kretanja na srpskom tržištu rada, gdje je stopa nezaposlenosti stanovništva starijeg od 15 godina oborena na 9,5 procenata u trećem kvartalu, ali se dodaje da se smanjila i radna snaga za 1,6 odsto u odnosu na prethodnu godinu, usljed pada broja stanovnika i porasta neaktivnog stanovništva.\nKada je riječ o trgovini Srbije sa svijetom, EK procjenjuje da će spoljnotrgovinski deficit iznositi 12,5 procenata ove i 12,9 odsto iduće godine, dok deficit bilansa tekućih plaćanja vidi na nivou od 5,5 odsto za obje godine. Takođe predviđa da će rast inflacije u 2020. i narednoj godini iznositi po 2,1 procenat. Tanjug\nTagovi: bdpeuprivredarastsrbijazapadni balkan


Beta 31. jula 2021. 13:20\nKako je saopšeno iz MUP-a, pripadnici Helikopterske jedinice i Sektora za vanredne situacije su uspeli da lokalizuju požare u okolini mesta Negbina kod Nove Varoši i na Crnom Vrhu kod Priboja.\nSa dva helikoptera „bel“, nosivosti vode od jedne tone i helikopterom „gazela“, koji je predvidjen za izvidjanje, pripadnici MUP-a su stigli na planinu Stolac i pokušavaju da zajedno sa ostalim službama Republike Srpske stave požar pod kontrolu.\n„Republika Srpska je prioritet Srbije… Svaka potreba Republike Srpske je i naša potreba. Politika (predsednika Srbije) Aleksandra Vučića je jasna – zaštititi Srbe gde god da oni žive. Kao što smo uspeli da zaštitimo naše gradjane i njihovu imovinu kod Nove Varoši i Priboja, tako ćemo zaštiti i Srbe ovde u Republici Srpskoj. Učinićemo sve da gradjani u Srbiji, ali i u Republici Srpskoj budu sigurni, mirni i bezbedni“, rekao je Vulin, navodi se u saopštenju.\nOn je izrazio spremnost da se pomogne i svim drugim narodima u Bosni i Hercegovini, u Federaciji, kao i svima u regionu kojima je pomoć potrebna.\nZahtev za upućivanje pomoći zasniva se na Sporazumu o uspostavljanju specijalnih paralelnih odnosa Srbije i RS i Memorandumu o razumevanju izmedju ministarstava unutrašnjih poslova.


- Taj broj nije veliki kao pre, nije ni blizu, međutim, ponovo su počeli da se javljaju ljudi oboleli od korona virusa da traže pomoć - rekli su iz Hitne pomoći.\nU Beogradu je noćas zabeleženo 88 intervencija, a od toga 20 je bilo na javnom mestu.\nNajviše su se javljale osobe koje imaju problema sa astmom, ali i osobe sa povišenim krvnim pritiskom i bolovima u grudima.\nDogodilo se pet saobraćajnih nezgoda, od toga bilo je osam lakše povređenih osoba.\nBeograd Hitna pomoć Hitna pomoć Beograd saobraćajna nesreća korona virus